
Hz új honfoglalás felé: 

H kis nemzetek sorsa. 
JMaí jegyzetek. 


BUDAPEST mi. 

LUDAS MÁTYÁS KIADÁS 


Szabó Dezső összes müveinek teljes szerzői joga 
(fordítás, film, dramatizálás stb .) a szerző tulajdona. A 
Geniusnál megjelent müveké is. A szerzői jognak ez a tel- 
jes visszaadása a szerző birtokába a Szabó Dezső — Genius 
pör kúriát tárgyalásán az Ítélet után történt Makláry kú- 
riai bíró tanácsára. Tanuk voltak Jakab tanácselnök, Al - 
földy, Ludivig kúriai bírák és a tanács többi tagjai. 

Életeim : születéseim, 

halálaim, fellámadásaim. 

Az új honfoglalás felé: 

A népképviselet. 

A kis nemzetek sorsa. 

Mai jegyzetek. 


BUDAPEST 

1935. FEBRUÁR HAVA 
LUDAS MÁTYÁS KIADÁS 


Et je sonne le tocsin, 
Quand je vois la Mórt ... 

Felelős kiadó: ifj. Samu János. 
Bethánia-nyomda, Budapest VIII., Gyulai Pál utca 9. sz. 
4535 — Felelős: Horváth János. 


ÉLETEIM: SZÜLETÉSEIM, HALÁLAIM, 
FELTÁMADÁSAIM. 


* * 

Születtem: 1879. júnus 10-ikén Kolozsvárott 
a Felsőszén-uccában (később: Trefort-ucca) az 
egyik egyetemi melléképület gyárkéményszerű 
nagy kéményében, ferdén szemben a Dunky 
fényképész villájával. Ez a különös születési hely 
nem jelent sem korai különcségi hajlamot, sem 
túlkorán jelentkező feltűnési viszketegséget. Egy- 
szerűen: akkor az illető egyetemi épület helyén 
az én szülőházam állott. És Anyám sokszori el- 
beszélése szerint az a szoba, ahol megindultam 
gyönyörű és fájdalmas útamra: pontosan ott volt, 
ahol most ez a hosszú kémény pipál az égbe. 

Nyolcadik, s ha az előttem holtan született 
két gyermeket is számítjuk: tizedik gyermeke 
voltam Szabó Józsefnek és Miile Máriának. Utá- 
nam még három lánygyermek született. (Árpád, 
Jenő, Ilona, Mária, József, Gyula, Erzsébet, 
Dezső, Katica, Margit, Irén.) 

Születésemkor tragikus árnyékok hajlottak 
a családra. Az anyagi helyzet a család népesedé- 
sével mind jobban súlyosodott. Apám mind- 
inkább idegen vendég lett a családban. Születésem 
évében, apámat kivéve, súlyos difteritiszen ment 
át az egész család. Közvetlen születésem előtt 
pedig két testvéremet: a tízéves Gyulát és a hat- 
éves Jóskát vitte el ez a betegség. Mária már az- 
előtt jóval ugyanebben a betegségben halt meg. 

Apám levéltáros volt a kolozsvári törvény- 
széknél. Ha hitelezői néha sürgető levelet küldtek 

neki: ő önérzetes és pátétikus válaszai alá Nagy- 
ajtai és Bögözi Szabó Józsefnek írta magát. Más- 
kor csak Szabó József volt. Az otthoni esti le- 
gendák szerint pedig családja az udvarhely- 
megyei Bögözről származott, ahol az ősrégi szé- 
kely familia dús lakomákon látta vendégül hol 
Attilát, hol Csabát vagy más bozontosán ősi szé- 
kely urat. 

A valóság azonban lényegesen kevésbé ra- 
bonbános és ezek a legendák valószínűleg a 
Jókai — Petőfi-féle nagy székely szerelem igézete 
alatt keletkeztek. Apám apja, szintén Szabó Jó- 
zsef, aki születésemkor már nem élt, építő- 
ácsvállalkozó volt a Hóstáton s meglehetős jó- 
módú ember volt. Kétségtelen, hogy apám csa- 
ládja Kolozsvár „ hőst át inak 4 ' nevezett lakosságá- 
hoz tartozott. Éhez az ősi képletű értelmes, dol- 
gos, de veszekedős, makacs, kuruc és kuruckodó 
kálvinista magyar fajhoz, melyhez oly sokban 
hasonlít Szilágyságban a Kémer-vidéki kálvinista 
magyarság. Apám anyja egy Fazekas nevű kál- 
vinista magyar családból volt, de én már nem 
ismertem. Erről a családról mindössze annyit 
tudok, hogy egyik tagja honvédezredes volt Buda- 
pesten s nagy-gyéren levelezett a családunkkal. 
Apám családjáról is meglehetős keveset tudok. 
Egyik testvére: Zsuzsánna jócskán elzüllött s 

nagy ború volt a családban, ha öt-hat évben egy- 
szer ellátogatott hozzánk. Másik testvére: Róza 
néni, egy építés-vállalkozóhoz ment férjhez, jó- 
módú volt, de rettenetesen fösvény. A hiteles 
boszorkányt ma is csak Róza néni képében tudom 
elképzelni. Apám egyik elsőunokatestvére: Szabó 
Pepi, K. Papp Miklósnak, a Magyar Polgár szer- 
kesztőjének volt a felesége s a kolozsvári színház 
ismert tagja. Gyermekkoromban sokszor láttam: 
arca, feje hű mása volt az apáménak. 

Ez az arc és ez a fej határozottan nem volt 
mindennapi. A fej hosszúkás, halántékainál ki- 
szélesedő, nagyszerűen mintázott, minden részé- 
ben tökéletes arányú. A homlok magas, domború. 
A szemek erősen, majdnem metsző-élesen néző 
kék szemek, melyek csak ritkán lágyultak valami 
távoli révedezésbe. Az orr merészen szabott töké- 
letes vonalú félsasorr. A száj kicsiny, élénk vörös 
peremű, alsó ajka kissé előre biggyedt. Ez a száj. 
az élesen néző szemek és az orr zsarnoki gőgöt 
és erős parancsot mondtak. A két arc sovány, 
erős életű vonásokkal, az áll szabályos s kissé 
dacosan előre álló. Ez a fej és ez az arc határo- 
zottan arisztokrátikus volt, uralkodásra született 
lélek domborúsága. A szökés játéku barna haj 
nagy része már harmincas éveiben elhullt. Mikor 
én ismertem, már csak egy nagy tincs volt meg 
belőle. De ezt olyan ügyesen borította egész fe- 
jére. hogy első látásra nem látszott kopasznak. 
Az orr alatt egy roppant dacosra pödört barna 
bajusz kuruckodott. 

Mikor én gyermek voltam, apám már benn 
volt az ötvenben (1833-ban született) és a bor 
már javában folytatta rettentő himzését az orron 
s a kék szemeket már apró véres erek futották 
át. De akkor arcának általános benyomása még 
mindig emlékeztetett a régi férfiszépségre. Leg- 
feltűnőbb volt rajta dárdaegyenes dacos testtar- 
tása. Kb. 170 cm. magas termetét olyan kihívó 
egyenességgel hordozta, mintha mondta volna: — 
Úristen, neked vannak napjaid, csillagjaid, vil- 
lámaid, mennydörgésed, papjaid. De azért én 
Szabó József vagyok és te nemigen zsenirozol 
engem. 

Pályája, élete, lelke, hullása: a negyven- 

nyolcas ifjúság legtöbbjének a sorsa volt. A sza- 
badságharc mint tizenötéves gyermeket találja a 

kolozsvári református kolégyomban. Ott hagyja 
tanulmányait, beáll katonának s mint „honvéd- 
jáger 66 rajong és csodálkozik az Erdélyben tán- 
torgó magyar hadsereg nyomán. A puskaport 
elég távolról szagolgatta, de azért ez a gyerek- 
kori eposz megadta egész élete pátoszát s a jogot 
arra, hogy mint „utolsó kívánságát 64 egész életén 
át felemelegesse: sírkövén csak ennyi álljon: — 
Itt nyugszik Szabó József, negyvennyolcas hon- 
véd. — A forradalom bukásakor elfogják és pár 
heti nagyszebeni áristom után nehány nyakleves 
s a szülők pénzáldozata árán visszatérhet köny- 
veihez a kolégyomba. 

Természetes: hogy ez a csatatérről vissza- 
kergetett ifjúság már nem nagyon illik a régi 
jászolhoz. Inkább rajong, szónokol s jóhiszemű 
megjátszással domborítja életbe a nemzeti tra- 
gédia arcait. Egyik október hatodikén (talán 
1850-ben, vagy 51-ben) a református kolégyom 
az egész kolozsvári helyőrséget riadalomba hozta 
azzal, hogy este fénybetükkel kitette az iskola- 
épület homlokára Tompa gyönyörű panaszát: 

A sebzett vad a rengetegben 
Kínjának hangot ad , 

S magát az elgyötört magyarnak 
Kisírni sem szabad. 

Apám borozgatás közben barátjainak mindig úgy 
mesélte, hogy ez az ő ötlete volt. De lehet, hogy 
más borozgatásoknál mások mesélték magukénak 
a hőstettet. 

Az érettségi után teljesen a honfibúsulások 
és honfibuzdulások egész élettel játszott szerepei- 
nak adta magát. Végzetesen: minden odahatott, 
hogy ezt a megnyerő külsejű, jóeszű, lobogó tem- 
peramentumu fiatalembert a meddő és szomorú 
mámorok lejtőjére vigye. Kifogyhatatlan szónoki 

képessége volt a Kossuth, de méginkább Vesse- 
lényi modorában s hosszan zengő mondataiban 
ott volt a kor minden kedvenc szóvirága. Irt kel- 
lemes verseket: Tóth Kálmánosan Petőfieseket, 
sőt, ha szerelemről volt szó: Vahot Sándorosan 
gyengédeket és érzékenyeket. De legvégzetesebb 
tehetsége elragadó hegedű-játéka volt: az akkori 
leghíresebb cigányprímások magukkal egyenlő- 
nek tüntették ki. így minden képessége és az 
akkori nemzedék egyetlen szociális tartalma: a 
honfibúsulás és ellenzéki dac egyaránt lökték a 
pohár, a több éjszakán és napon átnyúló sírva- 
vígadások felé. Hiszen e nemzedék szemében ez 
nemcsak evés és ivás: de misztikus áldozás volt 
a ledöfött Haza oltárán s a felrázott ököl tiltako- 
zása az eltipró hatalom ellen. 

Ez a folyton legnagyobb hullámaiban lá- 
vázó rajongás vitte ki őt és több kolozsvári tár- 
sát Olaszországba, Garibaldi mellé, ahol két évig 
katonáskodott, ha jól tudom: Tüköry ezredes 

alatt. E két évről semmitsem tudok, mert a csa- 
ládban sohasem beszélt, sem múltja dolgairól, 
sem egyébről. Ez az annyi pohárköszöntőbe, szó- 
virágba feszengő élet otthon rideg és teljesen szót- 
lan volt. De bennem, a kietlen évek nagy el- 
hagyatottságaiban sokszor feltámadt a szelid- 
humorú harag: mért nem tudott ott világra csó- 
kolni engem! Ott, ahol az építő kéz felé segítő 
kezek nyúlnak s a zászlónak elhívott embert hívő 
szívek sokasága követi. 

Két év múlva visszatért társai legnagyobb 
részével: folytatni az előbbi életet. És mert a 
szülői források elapadtak: hivatalt vállalt. Elő- 
ször a megyei levéltárnál, aztán a törvényszék- 
nél. És hogy a harmincadik év is belebúsított a 
honfibújába: szerelmes lett anyámba, verseket 
írt hozzá, feleségül vette. És lett Szabó család, 

lett Szabó Dezső s nekem kellett fizetnem a te- 
metők minden tartozását. 

Anyám: nemes Mille Mária nemes Miile Já- 
nos és Zilahi Kiss Anna lánya, a kolozsmegyei 
Túrén született keresztlevélmásolata szerint 
1845-ben, anyám szerint, aki ezt a másolatot 
tudatos hamisításnak tartotta: 1843-ban. És te- 
kintve, hogy a falujában a forradalom alatt le- 
zajlott jelenetekből annyira és oly élesen emlé- 
kezett vissza: én is az ő állítását tartom helyes- 
nek. Családja mindkét ágon régi kálvinista csa- 
lád volt. A Miilék a 17-ik század első felében 
kaptak nemességet I. Lipót uralkodása alatt. 
Származásukra két lehetőség van. Vagy egy ma- 
gyar családnak adták a vegyes nyelvű Kalota- 
szegen vagy Biharban ezt a vagy deák, vagy 
román nevet. Vagy a család eredetileg román ere- 
detű volt. Több ok — bár inkább ösztönös okok 
— e második esetet tette bennem eldöntött bizo- 
nyosságává. Kétségtelen: a család egy több szá- 
zaddal ezelőtt (valószínűleg a reformáció leg- 
kezdetén) történt román beolvadás eredménye. 
Természetesen: a századok folytán úgy össze- 
keveredett a környék kálvinista magyarságával, 
hogy román eredetük tudata teljesen kiveszett 
belőlük. A türei kálvinista templom gyermek- 
koromban még több tárgyán ott hordta a fel- 
írást, hogy ennek, vagy annak a Millének az 
ajándéka. 

És mégis: honnan van bennem a bizonyos - 
ság a latin eredet felől? Először is: annak a két- 
három Miilének, akit életemben láttam: tökéletes 
római feje, arca, arcéle, minden mozdulatuk 
született méltósága, melyet sem nyomorúság, sem 
társadalmi hanyatlás nem tud kiölni egy faj or- 
gánikus emlékezetéből. Érdekes volt látni, hogy 
amint anyámat a hetvenes életkor vége felé meg- 

támadták az öregség minden gyengeségei s a 
szenvedések mindennap kínpadra vonták: a 

meggyötört öregasszony feje, arca hogyan tel- 
jesedett napról-napra római maszkká, hogyan 
tűnt elő tökéletes tisztaságban, mintegy az örökké- 
valóság számára faragva: Volumnia, a római 
matróna, akinek született királyságát semmilyen 
szenvedés el nem homályos! thatja. 

De a másik ok sokkal mélyebbről és dön- 
tőbben hatott rám. Már igen fiatal koromban 
észrevettem, hogy két olyan sajátság van meg 
bennem, s mindkettő majdnem a végletekig ki- 
fejlődve, amely két sajátság nem igen szokott 
egy és ugyanazon az ember bőrén belül talál- 
kozni. Az egyik: az ösztönös és a tudatalatti élet- 
nek végtelen gazdagsága, az intuicióknak, a meg- 
érzéseknek mohó szétgyökerezése emberekbe és 
dolgokba. Mintha a világ eleven húsából még ki 
nem vált ősállat volnék, ki érti a testek néma 
beszédét s mint a fiatal szerető szeretője testén: 
a világ legfinomabb tapintásaiban távoli harago- 
kat, illanó titkokat, mélyre rejtett arcokat szima- 
tol meg. A másik: az a kényszerítő belső forma, 
velem született szükségszerűség: hogy mindent, 

lelkem, életem egész tartalmát folyton egy logikai 
rendszer szigorú egységébe rendezzem és minden 
megéltet a raison mathematikai képletével tud- 
jak kifejezni. Ez a másik sajátság annyira latin 
elem bennem, hogy a francia kultúra fejlődésem 
magától értetődő, természetes formája lett. És 
az a sajátos, hogy ez a két sajátság nem csak 
hogy nem igyekezett egymást megsemmisíteni, 
hanem ellenkezőleg: minél inkább fejlődött az 
egyik, annál inkább gazdagodott a másik. 

Anyám gyermekkoráról kissé többet kell be- 
szélnem: mert itt érzem talán leggazdagabb for- 
rásomat. Apja. Miile János, a forradalom után 

beleesett abba a tétlen búskomorságba, melynek 
e korban annyi áldozata volt. A család több tagja 
életével áldozott a fellobbanó magyar remény- 
ségért. A vagyonka nagy részét elvitte a Kossuth- 
bankó. A megmaradt valamicskével János úr 
nem törődött: teljesen az italnak adta magát. A 
nagyobb testvérek már az élet útjait futották, kiki 
a maga végzete szerint. A család egyik férfi tagja 
kb. harminc éves korában úgy eltűnt a háztól, 
hogy soha nyomára nem akadtak. Egy másik 
férfitestvér megőrült. János úr élete is csak egy 
nehéz láz szomorú látomása volt egy tétlen me- 
rengés s az ital viziói között. Szegény kisgyermek 
Máriának mennyit kellett aggódnia, remegnie e 
sötét tántorgású élet mellett. De azért végtelenül 
szerette apját, akinek nagy ellágyulásai voltak a 
kislány számára. A kislány esténként felkupo- 
rodva egy székre, odanyomva arcát az ablak- 
üveghez, addig nézett farkasszemet a sáros, 
puszta faluval és az ijesztő éjszakával, míg apja 
léptei fel nem döngtek a kapu előtt. Néha ott 
ezen a széken találta a gyermeket a reggel, el- 
pilledve, mintegy belefagyva a várás feszült moz- 
dulatlanságába. És hányszor volt irtózatos a haza- 
térés, mikor az apát, mindjárt beléptekor, le- 
taglózta a mámor, vagy csúnya szavakat kerge- 
tett az ajkára. Az öt-hatéves gyermeklány ezer 
gondoskodással tudott gyámola lenni ennek a 
zuhanó léleknek. Vacsorát melegített neki, fel- 
szolgált, székéhez vagy ágyához segítette, édes 
gyermekszavakkal legyügyögte a mámor harag- 
jait s felcsiholta az apai szívet az ital rosszaságai 
alul. De néha az apa mindjárt az ital első jó- 
ságában hazajött. Ilyenkor mindig hozott vala- 
mit a gyermeknek: piros gyógyi almát, barna 
tordai pogácsát, erdőn fogott kis madarat, mi- 
egymást. Ilyenkor nem gyújtottak világot, hiszen 

a gyertya és a fotogén igen drága fűszer voltak 
ebben az időben a faluban. A nagy nyitott tűz 
helynél vacsoráltak s az apa felfakadó lelke me- 
leg szólombokban hajlott az elragadott kis lé- 
lekre. Hogy ezentúl egészen más ember lesz, nem 
fog többé egy kanál bort inni. Dolgozni fog, 
megújítja az öreg házat, visszaadja a földeknek 
régi életét, lesz lágy kenyér és édes szöllő a Mille- 
életen. És mindezt csak érte fogja tenni: Máriáért, 
az ő egyetlen édes gyermekéért. Mert ő csak érte 
van a világon s ha Mária nem volna, már rég el- 
ment volna a türei rögök alá. — Üsd meg, köpd 
le, édes gyermekem a saját apádat, ha mégegy- 
szer itallal fog hazajönni, — mondta neki nagy 
csókok és édes cirógatások között. 

Ilyenkor, vacsora után, órákig betűket raj- 
zolni tanította a kislányt a tűzhely hamvában és 
zsoltárokat énekelgettek együtt be az éjszakába. 
Aztán jött a holnap: új elbukással az apa, új 
szenvedéssel a gyermek számára. 

Ezekben a korai árnyéku években nőtt a 
gyermekbe az az anyaság, mely később egy népes 
családot félszázadig tudott védeni a végzet ellen. 
És amelynek átsugárzása szárnyaim leghatal- 
masabb lendítő ereje lett. 

Mintegy kilenc éves lehetett anyám, mikor 
már apja annyira elborult, úgy odagurult vég- 
zetes szenvedélyének, hogy a rokonok s a falu 
vezetőinek tanácsára elhatározták: elküldik a kis 
leányt valamelyik rokonhoz, hadd nevelődjék / 
megfelelőbb környezetben. A választás anyám 
anyjának egyik testvérére, Zilahi Kiss Istvánra 
(de lehet: Mihály) esett, aki egyik erdélyi gróf 
gazdatisztje volt a Szilágyságban (vagy az erdélyi 
Hegyalján?). 

A gyermeknek tehát el kellett válnia öreg 
dédelgetett gyermekétől: édesapjától. Felpakolták 

kis batyujával egy szekérre és sok napi hosszú 
utazásban elvitték nagybátyjához. Nagybátyjának 
elég népes családja volt s igen jó módja. Máso- 
dik fia, Zilahi Kiss Béla később az Ellenzék 
munkatársa s a Kolozsvári Színház főrendezője 
azután Budapestre költözve, mint a Budapesti 
Hirlap belső munkatársa Junius írói álnéven or- 
szágosan ismert ember lett. 

De a nagy szeretetre, tiszta rajongásokra 
született gyermeknek hideg volt az új otthon. 
Lehet, hogy a nagybácsi felesége sem szerette 
túlságosan a kis falusi rokont. És ekkor történt 
életének első csodája, mely egész szárnyszéles- 
ségében mutatta meg ennek a léleknek hihetet- 
len erejét. A gyermek, ki oly szent türelemmel 
bírta el apja szörnyű tántorodásait: nem iudia 
elviselni ezt a nagy hűvösséget a szíve körül. Leg- 
szükségesebb holmiját egy kendőbe kötve meg- 
szökött nagybátyja házától. És ez a kilenc éves 
kislány, szekérről szekérre kérezkedve, gyalo- 
golva, hálva irgalmas telkeknél, kérdezősködve 
úti vándoroktól, több mint két heti vándorlásban, 
át az akkori Erdélyen, haza tudott menni a tra- 
gikus fedél alá. Ahol súlyos árnyékok marcangol- 
ták gyermek lelkét, de egy hulló lélek minden 
megmaradt gyengédsége övé volt. Egyetlenegy- 
szer mesélte el anyám ezt az útat és ez életem 
egyik legmaradandóbb emléke. Müyen szegény, 
stilizált, irodalmilag kikészített ehez képest a 
Dickens Copperfield Dávidjának ismert mene- 
külése. 

Előbb-utóbb azonban mégis meg kellett 
válnia a fájdalmas otthontól. A szülei ház nem 
jelentett semmi jövőt a fiatal lány számára a 
mindjobban elnehezedő apa mellett. Serdült 
leánykorában anyjának egy másik rokona, a va- 
gyonos Kiss János kérte magához, kinek fele- 

ségén kívül nem volt más családja. A fiatal lány 
itt igazi otthont talált, szeretetet és gondos neve- 
lést. Innen vitte el a Szabó József „égő szerelme" 
elrendeltetett szenvedései útjára. 

Mert a szerelem „égő" volt mindkét részről, 
teljesen úgy, amint azt a Tóth Kálmánnal foly- 
tatódó Petőfi kora megkívánta. Máig is ez a két 
élet mutatja nekem a legtisztábban, mintegy 
mathematikai képletté sűrüsítve azt a tényt: 
hogy az egyesek még magánéletük legküiönebb, 
legsajátosabb rezdületeiben, életmajszolásuk, 
szenvedélyeik legrejtettebb mikéntségében is. 
mennyire a kor egyetemes életformáit élik. Hiszen 
ez a szerelem is, bármily mély és őszinte voh 
első virágzásában: voltaképen abból a rajongás- 
ból fakadt, melyet e kor vallásának lehet nevezni. 
A fiatal lány mély révülettel mint fehér kötényt 
tartotta lelkét az égő virágú szóbokréták alá, me- 
lyet a csinos fiatal férfi a kor fájdalmáról, az 
elbukott szabadságharcról, a múlt s csak az 
iménti napok hőseiről és az irodalom nagyjairól 
kiviharzott magából. Lelkűk e közös vallásán át 
még a férfi hibáit, mulatozásait is mint a nem- 
zeti fájdalomnak hozott áldozatokat tekintette. 
Az esküvőn a menyasszony, vállalva a kor néma 
tüntetését, fekete selyemruhában volt. Ezt a ruhát 
egész életén át érintetlenül megőrizte s mint 
nyolcvanhárom éves csendes menyasszony, ebben 
a ruhában követte csontvőlegénye hívását. 

A fiatal nő boldogsága nagyon rövid volt. 
Apám már az első hetekben sem tudott ellenni a 
zajos pajtások, a zengő toastok, a kilendítő má- 
morok s hegedűjátékának hálás közönsége nél- 
kül. Eleinte úgy segített a dolgon, hogy nagy tár- 
saságokat hívott a házhoz és néha napokig tar- 
tott a dínom-dánom az új otthonban. Természe- 
tes, ezt nem lehetett a végletekig bírni. De külön- 

ben is: anyám nem tudta eltitkolni, hogy ezek a 
barátságos tatárjárások mély ellentétben vannak 
mindazzal, aminek ő otthonát látni szeretné. 
Erre aztán a fiatal férj mind sűrűbben talált 
ürügyet, hogy elmaradhasson hazulról s a meg- 
szokott hejehujákkal etesse szenvedélyes lelkét. 
Anyámnak, ki oly fájdalmasan korán tanulta 
meg az éjjeli várásokat az apai házban, most 
megint bőven kijutott ez a szerep. Mert titkos, 
tudatalatti rögzött gondolata volt ennek a meg- 
váltásra született léleknek: hogy amíg ő aggódik 
és fennvirraszt, addig nincs minden elveszve, az 
még mindig védelem azok számára, akiket szeret. 

Most akadt mégis egy nagy vígasztalás is: az 
olvasás. Mint megkínzott madár tépte ki magát 
valósága ketrecéből a betűk végtelenségébe, hogy 
ott megtalálja lelkének minden valóságnál szük- 
ségesebb irreálitásait. Elolvasott minden elkép- 
zelhető magyar regényt, a legkiválóbbaktól a 
leggyengébbekig. De olvasta talán az összes ak- 
kor magyar fordításban meglevő francia, angol, 
olasz és német regényeket. Az oroszok közül 
azonban csak Turgenyevet ismerte. És hosszú éj- 
szakákon át szívta magába a magyar költők ver- 
seit, az idegen költőket pedig a Szász Károly 
szomorú fordításaiban. Bámulatos emlékezete 
hihetetlen élességgel tartotta meg az olvasottakat. 

Ezt a fiatal asszonyt, aki olyan komoly ih- 
lettel nyílt meg az emberi géniusz annunciaciója 
előtt én nem ismertem. Hiszen mikor én 4— 5 
éves gyermek voltam, anyám már elérte a negy- 
venedik évét. És mégis hányszor láttam ezt a 
fiatal nőt, a nagy szeretet és nagy szenvedések e 
tiszta Máriáját, amint a kietlen külvárosi uceá- 
ban, a kis lakásban a lámpa szelid öröme előtt 
ráhajlik a vigasztaló könnyre s szép arcát elön- 
tötte a valótlan valóság gazdag élete. Mert szép 

volt ez az arc s első látásra lelked mélyére ment, 
mint az erdő lehellete, mint az istentisztelet kez- 
detén megzendülő orgonahang. A szép alkotásu 
fejet, a mély írású szép római arcot átsugározla 
a szellem és a jóság nagyobb szépsége. A baj 
fekete, fénylő és dús volt. Ez a sötét haj még 
jobban kiárnyalta a halántékoknál erősen ki- 
szélesedő szép nagy homlok fehérségét. A gondo- 
lat erejét, az elvállalt szenvedés méltóságát, a 
jóság nyugalmát s az egész belső élet mély tiszta- 
ságát mondta ez a gyönyörű homlok. A két nagy 
sötét szem inkább mélyen ült, nagy nyugodtság 
tükrei, néha mégis néma sírással és mindig cso- 
dálatos meleg suhanásokkal. Ez előtt a két szem 
előtt nem lehetett hazudni, nem lehetett lázadni 
a jóság, a szeretet és a tisztaság parancsai ellen. 
Az orr klasszikusan szabott római orr. igen 
gyenge görbüléssel. A száj széles, kifejező, el- 
csitított keserűség, széles hívású jóság és sok le- 
mondás megmondója. De néha édes gyermeki 
nevetéssel, vagy sajátos mélyreható iróniával. Az 
arcok sápadtak, világítók, fájdalmasak. A termet 
arányos, középtermet, kb. 164 — 5 cm. magas. 
Minden mozdulatában mély nyugodtság s valami 
pátosznélküli méltóság van. A kezek és lábak 
szép alkotásuak, igen kicsinyek. Legkésőbbi öreg 
korában sem volt 35. számú cipőnél nagyobbra 
szüksége. 

Nem ismertem emberi lényt, műveltet, vagy 
egyszerűt, időst vagy gyermeket: akire anyám 
első látásra ne tett volna mély hatást. A város- 
negyedben, ahol laktunk, valóságos szentként 
tisztelték. Kis iskolás társaim a megismerés első 
percétől kezdve rajongtak érte. Azok közé az 
igen ritka emberi jelenségek közé tartozott, akit 
egyetlen rövid érintkezés után sem lehetett soha 
elfelejteni. 

Ez az egész élettel való átmenekülés az írt 
világba, a már meglévő hajlamok segítségével 
sajátos abszolút lelki formát teremtett meg benue. 
A könyvek legtöbb vándorára van élethatása is 
az irodalomnak. Befolyásolja látásukat és általá- 
ban azt, hogy hogyan veszik magukba a világot, 
hat ítéleteik kialakítására stb. De anyámnál 
nem csak ilyen hatásról volt szó. Nála az iro- 
dalom-világ abszolút teljességben behelyetlesiilt 
a való helyébe. Pontosabban: ő a való, az élt vi- 
lágot az olvasott világ szemeivel, moráljával, 
levegőjével látta, ítélte, lélegzelte. Az olvasott vi- 
lág alakjain át ismerte meg az emberek belső 
formáját s a „költői igazságszolgáltatást * 4 a gya- 
korlati világ abszolút érvényű kialakuló erejének, 
az Isten minden pillanatnyi tevékeny vigyázásá- 
nak hitte. Az örök gyermek abszolút hitével hitte: 
hogy a tisztaság, a jóság, a becsület, őszinteség;, 
hősiesség, szánalom, önfeláldozás nemcsak lelki 
szépségek, hanem a gyakorlati világ elpusztítha- 
tatlan érvényesülési eszközei. Hogy a gonosz, a 
becstelen csak múló sikereket érhet el, de már itt 
a gyakorlati világban, a mindennapi szükséges 
események kikerülhetetlen kényszere folytán eljut 
büntetéséhez, mert az az embervilág gravitációja, 
hogy a rossz bűnhődjék. És hogy a jó, a tiszta 
ember előbb-utóbb érvényesül, mert ez nemcsak 
isteni rend, hanem a földi emberközösség egyet- 
len higiéniája. És a jó minden szenvedése csak 
biztositéka eljövendő győzelmének. 

Ez az abszolút átmenekülés az igazságszom- 
jas ember valótlan valóságába: egy hajszálnyi 
kékharisnyaságot sem jelentett nála. Ennél a ter- 
mészet mély ritmusaiban történő gazdag életnél 
elképzelni sem lehetett semmi nagyképűséget 
vagy mesterkéltséget. De jelentett egy olyan világ- 
látást — minden szenvedés és szörnyű tapasztat 

lat dacára — egész hosszú életén át, mely tényleg 
csak a szentek vagy a gyermekek boldog tulaj- 
dona lehet. Az ő látásában a történelem nagyjai 
homálytalan hősök voltak, akik csak és csupán 
azért születtek, éltek s végezték a sok ezzel járó 
strapát, hogy: „boldogítsák és szabaddá tegyék a 
népet, a milliókat". Politikában a kormány és az 
ellenzék harca a gonoszok és a jók harca volt. Az 
önzetlen, csak a népért élő ellenzéki képviselők 
küzdelme az önző, a népet elnyomó és kizsák- 
mányoló kormánypárti elemek ellen. Ha hallotta, 
hogy valahol az életben valamelyik ismerősünk 
csel vagy más gonoszság útján, valami jóhoz: 
álláshoz, vagyonhoz jutott: egész bizonyosba jö- 
vendölte, hogy nemsokára valami büntető tragé- 
dia fogja érni az illetőt. Az olvasott élet e teljes 
átvalósulásának volt egy kedves következménye, 
amelyért sokszor tréfásan kötekedtünk vele, amit 
ő édes derült humorával tűrt. Gyermekeit és is- 
merőseinket az alkalom tartalma szerint a regény- 
alakok neveivel hívta, hogy jobban fogja a belső 
valóságukat. Egyetlenegyszer vesztem össze Ka- 
tica húgommal és akkor megkarmoltam a kezét. 
Anyám igy szidott: — Te Straff, te Vajdár Ben- 
jámin, majd adok neked, hogy örökre elmegy a 
kedved az ilyen gyilkossági kísérlettől. — Termé- 
szetesen, csak úgy érezhettem e szavak teljes súlyát, 
ha tudtam, hogy Straff milyen szerepet játszik az 
Űj Földesúrban és Vajdár Benjámin az Egy az 
Istenben. Jenő bátyám egyszer zengő szabadság- 
szónoklatot mondott az enyedi teológia egyik ün- 
nepélyén. Anyám meghatva tette le az újságot: 
— Na, Jenő tegnap igazán Marius volt. — Ez a 
Marius igazán nem római, hanem: a Nyomorul- 
taknak egyik főszereplője. A lakásunk környékén 
lakók majdnem mindenikének megvolt a maga 
Anyámtól kapott neve, úgy hogy sokszor egyik- 

másik igazi nevét nem is tudtuk. Állandóan ilyen 
mondatokat lehetett hallani nálunk: — Hozott 
Ilona ecetet attól a vén Plankenhorstnétól? — 
Plankenhorstné a Kőszívű Ember Fiainak egy 
kellemetlen nénije, de nálunk a szomszédos Osz- 
termanné, a boltosné volt. — Vagy: — Mama lel- 
kem, jön Spanga! — Ennek a ,,Spangának“ igazi 
nevét nem tudom, de a városnegyed adószedője 
volt. Spanga különben egyike a Mailath ország- 
bíró három gyilkosának. Vagy: — Hallotta, mama, 
hogy Surinőr tegnap részegen még Komoróczy- 
val is ki mert kötni? — Ez a Surinőr, a Mystéres 
de Paris Chourineurje, Zabola bácsi volt, a Felső- 
szén-ucca félelmetes cigánykovácsa. Komoróczy 
pedig egy Házsongárdon lakó nyugalmazott kapi- 
tány, akinek igazi nevére nem emlékszem s aki- 
nek anyám vad külsejéért és magános életéért 
adta ezt a nevet a Csehek Magyarországon vilá- 
gából. 

így lett az olvasott világ az élt világ folyton 
termő mitológiájává ebben a millió gyökerű lélek- 
ben. És ebben a folyamatban nem az irodalom 
volt a létrehozó ok. Hiszen az csak e faluról ho- 
zott lélek természetes törvényei szerint szívódott 
fel áthasonult életté. A falu lelke, az ezer ijedtségű, 
ezer látomású, az igazság és jóság örök szomjá- 
tól sóvárgó népiélek gazdagodott új életre benne. 
Ez a fiatal nő gyermekkorától kezdve csodálatos 
teljességgel szívta magába a falut: nyelve minden 
izét és titkos hajlásait, meséit, dalait, bölcs mon- 
dásait, az arcok és testek kifejező mozdulásait a 
bennük átömlő élet megmondására. Az élet min- 
den viszonyában ilyeneket lehetett hallani ajaká- 
ról: — Te is olyan vagy, mint az egyszeri favágó, 
aki . . . Úgy beszélsz, mint a kétarcú király, akit... 
Vigyázz, úgy ne járj, mint a kisbiró szarkája stb. 
stb. A nép ezer és ezer mondásba jegecesedett év- 

ezredes bölcsessége mintegy természetes ritmusa 
volt e nyugodt és tiszta elmének. És á [menekülése 
az irodalomba: népének menekülése volt a me- 
sébe, hogy a rossz és jó ős világpárbajába bele 
tudja hinni az igazság diadalát, a jóság, a szív 
abszolút jogát. A néplélek világteremtő erejével 
teremtette át olvasmányai segítségével a világot 
saját tisztaságának, jóságának és szeretetének 
teljes kinyujtózhatóságára. 

És a gyermek sok szenvedése az apai házban, 
a nehéz éjszakákon át együtt énekelt zsoltárok, a 
tűzhely világánál felolvasott bibliarészletek, a 
nemzeti tragédia leikéhez verődő hullámai, a ro- 
mántikus irodalom pátétikus mozdulásai a szen- 
vedők, a megalázottak felemelésére, az újabb ma- 
gános éjszakák szenvedései megteremték örök- 
gyermek lelkében, mint legfelső vigasztaló erőt: 
az elhivatás misztikus hitét. Az annunciáció forró 
titkaként terjedt el benne a mély hit, hogy ő azért 
szenvedett annyit gyermekkorától kezdve, azért 
van kiválasztva erre a csodálatos útra: mert ő a 
magyar Mária, ő fogja a világra szülni a minden 
magyar szenvedés megváltóját, az új, a győzelmes 
Kossuthot, a magyar Redemptort. 

És a gyermekek születtek is szorgalmasan 
egymásután. Az első volt: Árpád, akinek már 
neve is egy új honfoglalás nagy reménységét 
mondta. Szép gyermek, nagy kék szemekkel, für- 
tös gesztenye hajjal, erős jóalkotásu testtel. És 
igen szép tenor hanggal s bámulatos zenei hallás- 
sal. De sehogysem akar megváltósan indulni a 
dolog. A gyermek az Istennek sem akar tanulni 
s már 9 — 10 éves korában csúnya hajlamot mu- 
tat az alkohol iránt. Folyton bukdosik a refor- 
mátus kolégyomban. Tizenkétéves korában apám 
megunja a dolgot, kiveszi az iskolából, inasnak 
akarja adni. Anyám titokban visszairatja az isko- 

lába, de a legközelebbi évnegyed végén tiszta né- 
gyese van, még a vallásból is. Osztályvezetője ne- 
vetve mondja, hogy ilyen bizonyítványt nem lá- 
tott még. Anyám vérző lemondással egyezik bele 
a kikerülhetetlenbe. Nagy pártfogásosan beadják 
inasnak a Flórián Testvérek fűszeres céghez, 
melynek rendes vevői voltunk. Az első napon le- 
küldik a gyermeket valami apróságért a pincébe, 
de hiába várják vissza. Mikor később eszükbe jut 
érte menni: a tizenkét éves fiút holtrészegen talál- 
ják meg egy kiürített üveg mellett. így indult meg 
az a szomorú élet, mely harminchét évvel később 
Kolozsvár egyik uccai árkában ért véget. 

A második gyermek: Jenő már lényegesen 
többet hozott a betlehemi jászol levegőjéből. Kül- 
seje ugyan sokkal kevésbé mutatós, mint bátyjáé. 
De eleven eszű, gyorsan tanul. És különösen: 
örökli anyja nagy olvasási szomjúságát és ami 
több: igen szépen szaval és egész korán már maga 
is próbál verseket csinálni. Igaz, hogy a kamasz- 
kor forradalmával kezdenek benne felrémiteni az 
apai szenvedélyek és nyugtalanságokat okoz. Ta- 
nulási buzgósága is meglanyhul s már a szekunda 
sem ismeretlen előtte. De az anya az egyetlen re- 
ménység kétségbeesett erejével kapaszkodik bele. 
Együtt rajonganak a közös olvasmányokon s az 
anya a kezdő teljesülés boldogságával hallgatja 
fia kezdő verseit. És minden szomorúságot meg- 
fizet: mikor a kolégyomi ünnepeken fia szavalata 
megfogja a lelkeket és a tapsoló közönség az ő 
arcán olvassa az anyai boldogságot. 

A harmadik gyermek: Ilona, az első leány. 
Friss egészségű, erős életű, gyors felfogású, ravasz 
ügyvédeszü gyermek. Az iskolában mindig tiszta 
kitűnő, ő is nagy szavaló és írásbeli dolgozataival 
is feltűnik. Sok tehetsége van a nyelvekhez és 
Degerando Antóniának, a kolozsvári felsőbb 

leányiskola híres francia igazgatónőjének ked- 
vence. És sajátságos: anyám, akinek olyan dús 
anyasága volt minden gyermeke számára és olyan 
minden percben éber igazságérzete: iránta soha- 
sem tudott az lenni, mint a többi gyermeke iránt. 
Ez nem azt jelenti, hogy nem szerette, vagy nem 
volt jó anyja. Éppen úgy szorgoskodott, aggódott 
érte, mint a többi gyermekért. De a mélyebbre 
néző szem láthatta: hogy mindig van benne va- 
lami ösztönös idegenkedés a lány iránt. Lehet, 
hogy ennek az oka önnönmaga előtt sem volt tu- 
datos. Talán: mert ez a gyermek örökölte legtel- 
jesebben az apai pszihét s volt legtávolabb az ő 
belső arcától. 

A következő gyermeket, a szép szőke Máriát 
a difteritisz megfojtotta. 

Gyula szép, rendkívüli komoly gyermek volt 
nagy hajlammal az olvasás, a versek iránt. Jóska 
az óvódában az egész városban szétterjedt hirt 
szerzett, hogy milyen csodálatos alakokat tud 
agyagból gyúrni. Őket is a difteritisz ölte meg. 

Erzsi, a hetedik gyermek sajátságosán hete- 
dik volt. Külsejében, belsejében teljesen különálló 
tünet volt. Nem örökölt sem az anyai, sem az apai 
belső és külső arcból semmit. Az egyetlen barna 
gyermek volt a családban. A Szabók zseniálitásá- 
ból és gyors felfogásából sem volt meg benne 
semmi. De vasszorgalma volt, zsarnok akarata, 
konok, kitartó, messzicélu ravaszsága. Idegenül 
állt az egész családdal szemben, de anyámra meg- 
magyarázhatatlan végzetes hatást tudott gyako- 
rolni. 

Aztán születtem én. 

2 . 

Úgy látszik, a dolog eleinte nem volt túlságo- 
san Ínyemre. Mert születésnapomtól, junius tize- 
dikétől egészen a következő évig minden percben 
várták a halálomat. Anyám sokszor mesélte el, 
hogy óesztendő estéjén már végleges agóniában 
voltam és már sírni sem tudtam. Ő egész Szilvesz- 
ter-éjszaka kétségbeesetten imádkozott értem. És 
ime: újév reggelén Dezsőké vidáman gügyög a 
bölcsőjében. Szegény jó anyám nagyon szerette 
az ilyen terminusra kikészített csodákat. Nekem 
pedig, úgy látszik, már akkor is volt elég humo- 
rom, hogy segítsek a dologban neki. 

Legelső emlékeim — csak szaggatott képek 
— igen messziről valók. Alig múltam valamivel 
két éves s még szoknyácskában, erdélyiesen: kön- 
tösben jártam. A Holdampf háznál laktunk a 
Holdvilág-uccában. Nyári reggel van, anyám szép 
új köntösbe öltöztet. Kitipegek az udvarra, de 
csak a disznót látom az udvar mélyén az ól mel- 
lett. Odamegyek s megfogva köntösöm, ismételve 
mondom: — Ni, dincsó, új köntös. — Ni, dincsó, 
új ruha. — Valaki kacag mögöttem. Egy Keresz- 
tes bácsi nevű lakó volt. Aztán minden lakó kijön 
az udvarra, engem kézről-kézre adnak. Csókol- 
gatnak és kacagva mondják: — Ni, dincsó, új 
köntös. 

Nyári este van, az udvaron már nem süt a 
nap. Keresztes bácsi két botot: egy nádpálcát s egy 
vastagabb barna botot ad lovagolni. Lovagolok 
rajtuk, beszélek hozzájuk, a földön valami szala- 
got találok, a nád-lónak a „nyakába 44 kötöm. Az- 
tán egy kissé megbágyadok, leülök a küszöbre és 
nézem a lassan sötétedő udvart. 

A nálam nyolc évvel idősebb Ilonát valami 
rosszaságért az asztal alá ültették a nappaliban. 
Holdampf, a házigazda éppen látogatóba jő. Hona 

nagyon szégyenli magát s összehúzódik, mint egy 
ijedt macska. Mama mosolyogva magyarázza a 
dolgot. Holdampf kissé idegenesen beszél és ilyen 
vigasztalásokat mond: — Nem baj, nem baj, ettől 
lesz szép a kis leány, ettől nő meg a kis leány. 

Apám egy diófának támasztott létrán áll. 
A levegőnek nagyon jó hervadtlevél szaga van. 
Apám szép nagy, zöldburku diókat szed le, mi 
gyermekek hordjuk a lakásba. Az apánk és a mi 
kezünk is csupa barnás-zöld maszat. 

Ezek mind négyéves korom előtti emlékek. 
Miért maradtak meg épen ezek? 

Költözünk a Holdampf-háztól a Rót-házba. 
Négy és féléves lehetek. Egy nagy kenyér-dúc van 
a kezemben, valaki fogja a kezemet, de nem tu- 
dom már, hogy ki. Szopogatom a kenyeret s úgy 
megyünk a bútorokkal megterhelt szekér után. 
A kenyérnek végtelen jó ize van és én egy nagy, 
jóleső szomorúságot érzek. 

A Rót-ház a Felsőszén -ucc a közepén volt, le- 
felé vett irányban a baloldalon, ahol a házak 
mind jóval az ucca szintje fölé voltak épilve elég 
meredek hegyoldalra. A mi lakásunkhoz kő- 
grádicsokon kellett felmenni, mert mi a felső la- 
kásban laktunk. Anyám kis kertet csinál a lakás 
körül. Emlékszem a karósbabra, a rengeteg kék- 
virágu felfutóra, violára, szekfüre; rezedára, vaní- 
liára, betoniára (pétunia) , biszi jókra, verbénára 
s egy-két sugárzó arcú napraforgóra. Egész na- 
pokat a növények közt babrálok. Az ajkaim közé 
s az orromhoz viszem őket s végtelen nagy jól- 
eséseim vannak. A gyermek kezdi érezni a világ- 
erdő titokzatos édességét. 

Lenn a földszinten egy fiatalembernek elké- 
pesztően szép nadrágtartója van. Heteken át min- 
dennap elhatározom, hogyha egyszer király le- 
szek. ilyen nadrágtartót fogok venni. 

Lakóházunkkal szemben, az ucca másik ol- 
dalán volt a Menyhárt-testvérek fűszeres boltja a 
„Jó Baráthoz 44 . A cégéren két kéz fogott egy- 
másba. Mikor 1925 novemberében Kolozsvárt 
voltam, ez a bolt és ez a cégér még meg volt. 
Jenő bátyám, aki nagy betyár volt, kezembe nyo- 
mott két krajcárt és átküldött a boltba ezzel a 
tanitással: — Mondd ezt: Menyhárt bácsi, kérek 
két krajcárra szunyoghájat. — Én a nyiló bolt- 
ajtó nagy csengőjétől s a kis boltot megtöltő ve- 
vőktől zavarba jöttem és reszkető hangon kértem: 

— szúnyog bácsi, kérek két krajcárra Menyhárt 

— hájat. — Óriási kacagás zuhogott fel, tízszer is 
elmondatták velem a mondatot s a boltos és fiatal 
felesége teletöltötték a két markom „angolgyü- 
mölccsel 44 (cukorka). 

Egy reggel egy asszony ront be hozzánk s 
hozza a hirt, hogy Menyhárt boltosné az éjjel 
megfulladt ágyában. Este almát evett, a csutká- 
nak bizonyos részecskéi a torkában maradtak s 
igy fulladt meg álmában. 

Érdekes, hogy ennél a háznál, ahol körül- 
belül kilenc hónapig laktunk, Jenő bátyám fen- 
nebbi esetét kivéve: egyetlen egy testvéremre sem 
emlékszem. Mintha nem is laktak volna otthon. 
Valószínűleg ez azért van, mert ebben az időben 
teljesen magammal: testem életének s a világgal 
történő kapcsolatainak felfedezésével voltam el- 
foglalva. 

Következő lakásunk már döntő jelentőségű 
a Szabó Dezső-kozmosz kialakulásában. Ennek a 
háznak a tulajdonosnőjéről: Bogdán Póli ház 

volt a neve. Fennebb volt a hegyoldalon: a Felső- 
szén-ucca és a Kőkert-ucca sarkán. A hegyoldal 
magas partján épült, vagy tiz lépcső vitt fel az 
udvarára, mely vagy másfél méter magasságra 
volt az ucca szintje fölött. Mi laktuk az egész tel- 

két. Volt szép udvarunk két lombos fával. És: 
kert, kert, végtelen, bozontos délamerikai őserdő! 
Igaz. hogy mikor húsz év múlva valami véletlen- 
ből viszontláttam ezt a végtelen őserdőt, hihetet- 
len meglepetéssel tapasztaltam: hogy bármely 

irányban egy pár ugrással átugorhatom. A kert 
deszkakeritése mögött az úgynevezett Istvánffy- 
kert nagyobb végtelensége segitett az őserdői hori- 
zontnak. Ezt a kertet azóta teleépitették egyetemi 
épületekkel. Akkor csupa gyümölcsfa volt. 

Mi volt ebben a kertben? Minden. Az egész 
még el nem vesztett paradicsom. Körte-, alma-, 
szilvafák, veresszöllő- (ribiszke) és egresbokrok. 
Azután az anyám virágai, nagy táblákban, gazdag 
özönlésükben kicsapva az udvarra is, elhullá- 
mozva a küszöbökig. Anyám még egy kis kuko- 
ricásnak is tudott helyet szorítani az egyik szeg- 
letben, ahol forró nyári napokon az ugorka-, a 
tökindák és levelek szaga elkeveredve a felforró- 
sodott kukorica szagával, valami csodálatosan 
részegítő levegőt adott. Aztán volt a kertben egy 
félhomályos, ezer dologgal zsúfolt, vastag desz- 
kákból épült kamra. A kamra és a kert kerítése 
között keskeny sikátor volt, tele homállyal, óriási 
csalánokkal és lobodákkal és a titokzatosság jól- 
eső halvány félelmeivel. 

Micsoda boldog mámorral élt itt minden! 
Mintha az édesanyám vigyázó szemeiből az élet 
tokaji borát itták volna: fák, virágok s még a „si- 
kátor“ buriánjai is hejehujázva táncoltak bele a 
nagy életcsárdásba. Egy döblecünk (sütőtök) ak- 
korára nőtt, hogy nekem külön szobát faraghat- 
tak volna belé. Az anyám százszinü violái óriási 
gerezdekben lóbálták szét illatukat. De a leg- 
mulatságosabb volt egy papsajt imperálizmusa. 
Ez a gyom-Mussolini az udvaron, közel az ucca 
fölött magasan tarajló kerítéshez nőtt világra. 

Eleinte éppen olyan taknyos, vézna kis proli volt, 
mint bárhol ismert kollégái. De úgy látszik, revi- 
deálta világnézletét. Egyszerre csak látunk egy 
roppant izmos papsajt-kamaszt, mely már ma- 
gasabbra nőtt a kerítésnél. Aztán lett másfél- 
ember nagyságú, fatörzsü, terebélyes, hatalmas; 
gőgös Über-papsajt. Az uccán csoportban álltak 
meg az emberek a csodálatára és az egész város- 
negyedben beszéd tárgya volt a „Tekintetes asz- 
szonyék 44 papsajtja. Mert ebben a szegény ne- 
gyedben, ahol úri ember nemigen lakott, apám 
volt: a Tekintetes Űr és anyám a Tekintetes 
Asszony. 

Egy reggel anyám nagy titokzatos arccal hi- 
vott a kertbe. Kijelölt egy szép négyzet-alakú te- 
rületet, lehetett vagy négy négyzetméter és 
mondta: — Na rajkó, ez a te kerted, meglátom, 
milyen ügyes gazda leszel. — Adott egy csomó 
palántát s pelargónia (muskátli) és szekfü oltvá- 
nyokat. Ez a „kert 44 eddig csírázott szerte-szét ma- 
tató lelkecskéimet egyetlenegy lélek egységébe 
hozta. És ekkor éltem meg először azt a jelensé- 
get: mely egész életemen át egész lelki termésem 
alapformája maradt. Amint anyám ajándékának 
nagy öröme belémgyult, szóval: amint a külvilág- 
tól megkaptam a tevékenységre indító lökést: 
egyszerre teljes egészében láttam kis kertemet 
úgy tökéletesen készen, amilyenre meg fogom csi- 
nálni. így voltam mindig minden művemmel. Az 
alkotás sohasem egy ötletből: egy alakból, élet- 
részletből stb. indult ki. Először mindig az egész 
volt meg bennem s ez termelte ki magából a rész- 
leteket. Egész bizonyos: végzetesen: az elképzel- 
hető legabszolutabb szintétikus lelkialkat vagyok. 

Még most is bennem van ennek az első „al- 
kotásnak 44 édessége: hiszen ez volt életem első 
nagy mozgósítása. A fáskamrából nagy nyirága- 

kát cipeltem elő. Nagy türelemmel egyenlő pálci- 
kákat tördeltem belőlük. Ezekkel aztán körüL 
szurdaltam birtokomat. Az egymástól egyenlő tá- 
volságra álló pálcikákat vékony nyirvesszőkkel 
fontam egy csodálatosan valószínű kerítéssé. Elül 
hatalmas kaput építettem. Két szép fehér vasta- 
gabbacska nyirfaág volt a két sasfa s ezekre vesz- 
szőkből diadalívszerű tetőt csináltam. Kinyitható, 
becsukható vesszőajtót is fabrikáltam a kapuba, 
melynek sarkai és zára a lánytestvéreim kézimun- 
kájából elhullatott „hárász“ végecskékből készül- 
tek. Az egész hitbizományomat egy szép széles 
úttal két részre osztottam, melyet lapos fehér ka- 
vicsokkal kiköveztem. Ebből aztán apróbb utak 
ágaztak szét, szigorú szimmétriával szabályos 
geométriai formákat alkotva. 

A főút végére kis házacskát építettem tégla- 
darabokból és agyagból. Fedele és ajtaja deszka- 
skatulyák oldalaiból készült. Két ablakába úgy 
kerítettem üveget, hogy anyám csendes elnézé- 
sével elkölcsönöztem a nappali falán csüngő két 
kisebb fényképnek a védőüvegét. Függönyhöz 
színes rongyokat leánytestvéreim adtak. 

A főút két szélére egyenlő távolságokra kis- 
asszonypapucs-palántákat ültettem, melyek meg- 
nőve igen méltóságosak: gesztenyefa forrná juak- 
A többi palántákat (viola, szekfü, pellárgónia, 
betónia (= pétunia), császárszakái, oroszlánszáj 
stb.) szimmétrikus csoportokba osztottam szét az 
ágyásokba. A kerítésem és a kapum tövébe fel- 
futó (délignyitó) magot ültettem. 

És a föld, mint egy jó öreg házikutya, vidá- 
man oda játszott világot kezdő kis pajtásának. — 
Játszódjunk Dezsőkével, hogy szeresse meg örökre 
fakadó titkaimat, — mondta a drága öreg kujon, 
és úgy töltötte növény köly keimbe az élet borát, 
hogy az csupa csuda volt. Pattantak a magvak,. 

rohantak a csirák, bomlottak a levelek. Pedig 
eleinte alaposan belelábatlankodtam a munká- 
jába. Minden órában kétszer-háromszor kihúztam 
a földből a palántákat és oltványokat, hogy meg- 
nézzem: nő-e már a gyökerük. Még az ebédről is 
felugrottam két fogás között s kifutottam kémlelni 
növényeim földi titkait. Mikor anyám megkér- 
dezte, hova rohantam ilyen illetlenül, lelkendezve 
feleltem: Már nő, már nő! — és lemértem mutató 
ujjamon, hogy mekkora már a próbálkozó gyö- 
kerecske. Anyám — mint minden hasonló esetben 
— csacsikirálynak nevezett és megmagyarázta, 
hogy ezzel veszélyeztetem ültetvényeim életbizton- 
ságát. És mert egy szép kis muskátliágam tényleg 
belehalt ebbe a tulmozgalmas állapotba: lemond- 
tam érdeklődésemnek erről a részéről. Ehelyett 
hihetlen éberséggel lestem: hogy egy kis gyom, 
apró csalán, békavirág, vagy más kitaszítottja a 
növénytársadalomnak felüsse fejét birtokomon. 
Akkor aztán gyomláltam oly buzgósággal, hogy 
annál gyomlálóbb gyomlálást képzelni sem le- 
hetett. 

Pár hét múlva csodálatos paradicsom lett a 
Dezső-hacienda. Kerítésemen egymásután nyíltak 
fel a felfutó nagy kék szemei s komoly áhítattal 
nézték a nyár boldog tovaomlását. A kisasszony- 
papucsok megnőtt terebélyecskéi titokzatos fur- 
csaságu árnyékokat vetettek a kis ágyásokra. A 
bácsi-képű császárszakállok igazán „nagyképűek* 4 
voltak és ezerszinüek. Négy-öt muskátlim óriások- 
ká duzzadt s már bimbókat dárdáztak a levegőbe. 
Kinyílt violáim szaga pedig olyan jó volt, olyan 
hosszucirógatásu, mint esténként az édesanyám 
keze szőke fürteimen. 

Nagy dicsőség volt nekem ez a kert. Látoga- 
tóink nem győztek eléggé csodálkozni a négy és 
féléves gyermek Le Nötreságán. Csak ne csókol- 

tak volna összevissza. Ezek a csókok voltak első 
gyermekségem állandó szörnyűségei. Kézről-kézre 
adtak s mindenki az arcom frisseségébe törölte a 
száját. Különösen valami Lujza néni borzalmas 
lapos, széles csókokat, valóságos csók-haveloko- 
kat borított rám. Alig tudtam kitörölközni be- 
lőlük. 

Ebben az időben a kertemnél egy egyeteme- 
sebb érvényű és végzetesebb boldogság is ért, bár 
csak megkésve vettem észre. Egyszerre csak tud- 
tam olvasni. 

Családunkban egész vallásos kultusza volt a 
magyar irodalomnak. Ebben az egyetlen dolog- 
ban még rettenetes zord és idegen apám is együtt 
volt velünk. Bár igen szegények voltunk: a nagy 
magyar klasszikusok, sőt a kor ünnepeltebb köl- 
tői is diszkötésben, lehetőleg képes kiadásban 
voltak meg. Minden karácsony s a születés- és 
névnapok új köteteket hoztak a házba: anyai, 
testvéri vagy más dedikációkkal, melyekből a ne- 
mes pátosz ritkán hiányzott. Petőfi-kiadásunk 
kettő volt. Egy teljes képes kiadás a Barabás raj- 
zaival. A másik, a család dédelgetett könyve: 
Petőfi verseinek 1846-ban összegyűjtött kétkötetes 
kiadása. 

Esténként, apánk hazavárásának szomorú 
óráiban, lelkünk függönyei mögött nyugtalanul 
alvó vak rémületekkel, összebújtunk anyánk kö- 
rül. Vagy ő mesélt, vagy a könyveket vettük elő. 
Jenő bátyám benn lakott a kollégyomban, de ha 
nagyritkán otthon volt, ilyenkor ő olvasott fel 
valamit. Rendkívül szép hangja volt s teljes át- 
éléssel hozta belénk az olvasott dolgok életét. A 
mindennapi felolvasó Ilona néném volt, ki szintén 
szépen tudott olvasni. Legtöbbször verseket olvas- 
tunk, sok rövidebbet vagy egy hosszú elbeszélő- 

költeményt. Próza-olvasás ritkán volt, a regénye- 
ket vagy elbeszéléseket inkább anyám mesélte. 

Csodálatos, hogy mit jelentettek nekem egész 
kezdő gyermekkoromtól fogva ezek a mesélések 
és felolvasások. Az akkori átéléseket most is egész 
frisseségükben, egész levegőjükkel vissza tudom 
élni. De most sem tudnám pontosan összes ele- 
meire bontva elmondani, hogy mi történt bennem. 

Folytatása a márciusi füzetben . 


AZ ÚJ HONFOGLALÁS FELÉ. 

A Karácsonyi Levél 2-ik része . 


L A népképviselet. 

Azokra a gondolatokra, amelyek itt követ- 
keznek s amelyek a magyarság élethez jutásának 
elkerülhetetlen feladatait mondják, a mai politi- 
kai élet apró vigécei fölényes mosolygással mond- 
ják: — Szép, szép gondolatok. De sohasem lesz- 
nek egyebek, mint szép gondolatok. Mert ezek a 
gondolatok Magyarországon sohsem lehetnek a 
„reálpolitika“ alapjai. 

Könnyebbség kedvéért elfogadom ezt a cu- 
darul idegen szóösszetételt: reálpolitika. És kere- 
sem: milyen tartalom van e rossz idegen szó 
mögött. 

Mi a tényleges tartalma a fertelmes év: 1867 
óta ennek a szónak? Annak a fizikában észlelt 
törvényszerűségnek a mintájára, hogy az erő a 
legkisebb ellenállás irányában érvényesül; egy- 
szerűen röviden ez: olyan politikát csinálni, mely- 
lyel legbiztosabban és leghamarabb kormány- 
hatalomra jutunk és amellyel ezt a hatalmat a 
legkönnyebben a legtovábbra megtarthatjuk . 
Vagyis: olyan államot csinálni a magyarság tes- 
tén, mely az ország összes hatalmi tényezőinek 
védő és szerző gépezete. Hogy ezek a tényezők az 
illető kormányban lássák legfőbb biztosítékukat 
és minden életösztönük erejével igyekezzenek azt 
minél tovább a hatalmon tartani. 

Mit jelent ez magyarra fordítva? Melyek 
ezek a tényezők Magyarországon? 1. Az idegen 
dinasztia. 2. Az idegen arisztokrácia. 3. Az idegen 

magas klérus. 4. Az idegen ipari és kereskedelmi 
kápitálizmus és függvénye: az idegen sajtó. 5. 
A nagyrészt idegen legmagasabb katonai hatóság. 
6. Az idegen magas bürokrácia. 7. Az idegen mu- 
nicipiumok. 

Tagadhatatlan, hogy az 1867 óta napjainkig 
uralkodó kormánypolitika bármily jelszó vagy 
frázeológia mögött e tényezők számára bőven és 
kiadósán reális politika volt. És mely elemek 
nem jelentettek hatalmi tényezőt az uralkodó ha- 
talom számára? A magyar parasztság, a magyar 
munkásság és a magyar szellemi munkások mil- 
liós és százezres tömegei. Ezek számára ez a 
„reálpolitika“ a jelen minden szenvedésével, a ma 
megölt holnap egész jövőtlen vak reménytelensé- 
gével irreális politika: halálpolitika volt. így tel- 
jesült meg az öt világrész legembertelenebb ter- 
mészetrajzi képtelensége: a magyar magyarság 

jövőjének tervszerű megépitése sohasem jelent- 
hetett „ reálpolitikát“ Magyarországon. 

Igaz: ezeknek az elemeknek is jutottak bizo- 
nyos reál politikai gyönyörűségek, ha nem is táp- 
lálók, de annál zajosabbak. Mert a kormányhata- 
lom részesei fájdalmasan csak korlátolt számban 
lehetnek. így mindig sokan vannak olyanok, akik 
még csak szeretnének e hatalomra jutni. Ezek na- 
gyon reálpolitikusan tudják, hogy mit jelent az 
nekik törtetésükben, ha nevüket a tömegek lelke- 
sedő zaja löki előre. Ezeknek aztán egy átmeneti, 
még nem revideált, mondhatnám: ,,romántikus“ 
alkalmi „reálpolitikájuk“ van. Ez a pecsenye- 
előtti reálpolitika aztán tényleg minden jót meg- 
ígér az élet e szomorú milliós statisztáinak. A fene 
turáni pogány magyarságtól az „intransigens fc< 
faji védelemig úgy ömlik az áldás ebből a fűré- 
szelő alreálpolitikából, mint részeg szájból a teg- 
napi jó. Ez a másodrendű reálpolitika pontosan 

a kormányhatalom küszöbéig ér. Erre a küszöbre 
fellépve aztán a hirdetője ezt mondja: — Revi- 
deáltam. — Jól meg kell érteni: nem azt mondja, 
hogy mit, milyen okokból milyen mértékben és 
módon és milyen célokért revideált. Egyszerűen 
ezt mondja: — Revideáltam. — És tényleg, ez 
csak egy szó s nem jelent semmilyen testi vagy 
lelki tevékenységet, lelkiismereti számadást, új 
termékeny lelki elindulást. És mégis valami halá- 
losan komolyat, végzetesen tragikusát jelent a 
magyar munka milliós elitéli jeinek. Ezt jelenti: 
most már mehettek a fenébe és maradhattok ott, 
ahol voltatok. Elvégre is az a fő, hogy én marad- 
jak a nehezen megszerzett hatalmon és erre a 
célra mégis csak jobb az a másik régbevált igazi 
reálpolitika, mely összes elődeimet a hatalmon 
tartotta. 

További értelemben aztán jelenti a „reálpoli- 
tika‘\ a zsákmányra törtető politikai gangsterek 
mindennapi csatájának apró taktikáját. A sző- 
nyegkihúzásokat, a megfúrásokat, az elfűrészelé- 
seket, a voks-musztangok ügyes meglasszózását 
stb., stb. Mindazt a piszkot, aljasságot és ember- 
telenséget, melyekkel ezek a csatorna-Machiavellik 
napról napra demoralizálják a közéletet. 

Az újlelkű magyar minden emberi tisztasá- 
gával, egész megváltó akaratú magyarságával 
halált jelent erre a hagyományos „reálpolitikára“ 
Az újlelkű magyar a magyarság örök , egyetlen 
reálitását a magyar munka milliós tömegeiben : a 
magyar parasztban, a magyar munkásban, a ma- 
gyar szellemi munkásban látja. Minden más ele- 
met csak annyiban tűr meg, amennyiben ezek az 
elemek az élet valamely nélkülözhetetlen funk- 
cióját jelentik ez egyetlen reálitás számára és 
csak azok közt a határok közt, melyek közt ez a 
jelentésük nyilvánvalóan megvan. 

Az újlelkű magyar halálosan megveti az 
apró taktikák, az ötvenpercentes megegyezések, a 
„közös plattform keresések 44 a „közös nevezőre 
hozások 44 , a praktikusan gyáva revideálások: az 
egész eddigi „reálpolitika“ meddő és szennyes 
módszereit. Ehelyett: tudva azt, hogy a régi kor- 
hadt világrend rothadt elemeivel nem lehet új vi- 
lágot építeni: minden felelőség heroikus vál- 
lalásával hirdeti a maga sérthetetlen új dogmáit, 
minden elemében szükségszerűen egységes gon- 
dolatrendszerét. És mikor az új tábor megnöve- 
kedésében elérkezettnek látja az időt: a több erő 
becsületes nyílt kényszerével, új életet adó, halá- 
losan szigorú következetességgel valósítja meg a 
magyar élet új rendjét. 

Mert az új magyar honfoglalás az élet min- 
den terén, az egyén és közösség minden viszony- 
lataiban: új morált jelent. Hiszen ez az új hori- 
zontú magyar sokkal jobban ismeri az emberi 
lélek mechánizmusát s a közösség élettani tör- 
vényeit, mintsem hinni tudná, hogy szennyes és 
beteg eszközökkel tiszta és egészséges kort lehet 
teremteni. Hiszen az ilyen eszközök szükség- 
szerűen olyan embertípusokat és olyan közéleti 
levegőt teremtenek, hogy végzetesen lehetet- 
lenné teszik minden becsületes egyetemes érdekű 
cél megvalósítását. Bűnös és őrült okoskodás az, 
mely ezt mondja: — Legyünk húsz évig szajhák, 
hogy aztán zavartalanul szüzek lehessünk. — 
Az új lelki felkészültségi magyar mindenekelőtt 
éppen a csatorna-machia velük, a honmentő 
Rokámbolok, a politikai gangszterek és siberek 
megsemmisítését jelenti. Az új honfoglalás 
ehelyett a heroikus program-hirdető, a nyiit erő- 
vel harcoló, a minden szükséges történelmi le- 
számolásra kész magyar harcos típusát teremti 
meg. 


35 


Mert ez az új magyar már nem: „ kapcsol 
ki“. 1867. óta a mai napig kedves divat, hogy 
egyetlenegy jelszóra, egyetlenegy köz-szenvedélyt 
jelentő problémára úszították a magyarság min- 
den figyelmét. Minden más problémához oda- 
énekelték: — Ennek bolygatása ma nem idő- 
szerű, ezt a kérdést ma okosabb dolog kikap- 
csolni, ne bontsuk meg a mai nehéz időkben a 
nemzet egységét ennek a kényes kérdésnek a 
feszegetésével, ne adjunk ellenségeinknek tápot 
stb., stb. 

Sajátságosán: ezek a nagylelkűen kikapcso- 
landó problémák mindig olyanok, melyeknek 
megvalósítását a magyar magyarságnak, a ma- 
gyar munka milliós tömegeinek legmélyebb élet- 
szükségei sürgetik. A magyarság így mindig „ ki - 
kapcsolt í( elem volt a saját hazájában. Ma az 
irredenta az az általános kloroformos kendő, 
mellyel a magyar lélek minden más veszélyre 
riadó ösztönét holtra kábítják. Micsoda gyalá- 
zatos, milyen minden magyar jövőt meggyilkoló 
üzletet tudtak csinálni a magyarság nagy törté- 
nelmi tragédiájából! 

Mi erre ezt feleljük: — Az élet összes folya- 
matai annyira egybehatók, minden folyamat 
annyira meghatározó eleme minden más folya- 
matnak: hogy egyszerre szembeszállunk min- 

den megoldásra váró problémával és azokat 
egy új egységes gondolatrendszerrel egy teljesen 
új életrendben akarjuk megoldani. Hiszen bár- 
melyik probléma kikapcsolása a vereség és a 
halál következményét jelentené erre az új hon- 
foglalást jelentő jogrendre. És ha már valaki nem 
tud megélni a megszokott kikapcsolások nélkül: 
hát kapcsoljuk ki az uralkodó érdekszövetségek 
s a hódító idegenség érdekeit. De az új életet 

követelő magyar problémák megoldásánál a leg- 
kisebb engedményre sem vagyunk hajlandók. 

Mi már teljes lelki védettséggel nevetünk a 
„lassú fejlődés “ és a „még rá nem érettség “ sok- 
szor bevált hülye és svihák nótáin. Minden nem- 
zet életében előfordul olyan időpont: hogy a szá- 
zadokon át felgyűlt történelmi bűnök, elhanya- 
golások, ki nem elégített szükségek problémáit 
máról-holnapra kell egy új életrendszerrel meg- 
oldania. Az olasz fásizmus, a török kémalizmus 
és az újabb orosz fejlődés letagadhatatlan példák 
erre a tényre. Különben is, ma már az elemista 
gyermekek is tudják, hogy egy nép sincs ,,rá- 
érve“ semmiféle új intézményre: hanem csakis 
a már megvalósított új intézmények nevelik és 
érlelik rá a tömegeket az ezeknek az intézmények- 
nek megfelelő lelkialkatra. Többször rámutattam, 
hogy a francia nép éppen a francia forradalom 
előtt volt legkevésbé ráérve a köztársaságra. Is- 
meretesek a 18 -ik század royalista tömeghiszté- 
riái. Hogyan is érhetett volna meg a francia nép- 
lélek a köztársaságra egy olyan uralom alatt: 
mely a vallás, a nevelés, a köz- és magánélet 
minden tényével és intézményével királyhívővé 
kalapálta a lelkeket?! Aztán: megcsinálták a köz- 
társaságot és ez a maga intézményeivel magához 
érlelte a lelkeket. Az emberi fejlődés folyamán 
igen sokszor így valósultak meg olyan új törté- 
nelmi képletek, melyeket a régi rendszer haszon- 
élvezői még e megvalósulás előestéjén is fölényes 
mosollyal utópiának neveztek. 

1 . 

Kétségtelen: hogy annak a nagy történelmi 
vajúdásnak a mélyén, mely ma egész Európát 
válsággal gyötri, — még külpolitikai vonatko- 
zásban is — az állam problémája áll. A millió 

életérdekből előparancsoló új történelmi cél: az 
államot bizonyos uralkodó érdekszövetségek 
részvénytársaságából átalakítani a munka nagy 
tömegeinek , a nemzet egész testének védő és 
szerző gépezetévé. Olaszország, Törökország, 
Oroszország, Németország történelmi láborá- 
toriumok, ahol e nagy cél irányában indultak 
meg jelentős kísérletezések. 

Természetes: hogy ez új állam megépíté- 
sénél a törvényhozás módjának, a népképviselet 
formájának van elsősorban döntő jelentősége. 
Ezért érthető, hogy az összeomlás óta e körül a 
kérdés körül puffant el a legtöbb szó-bomba. Itt 
kell a dolgok legmélyére világítanunk: mert a 

napi divatok vigécei és a zsákmányukért remegő 
érdekeltek lármája nyomán itt történtek a leg- 
mélyebbre ható tévedések. 

Új bölcsek akadtak, akik kimondták a Fran- 
cia Forradalom és a demokrácia csődjét. Követel- 
ték a visszatérést a kevesek uralmához. Igen 
sokan: nyíltan az olasz, titokban az orosz dikta- 
túra igézete alatt: a diktatúra egyedül megváltó 
erejét hirdették. A legelgurultabbak pedig a rendi- 
ség és a középkor uralkodási formáinak vissza- 
hozatalát sürgették. 

Azt hiszem, hogy akik a Francia For- 
radalomtól megindított demokrátikus fejlődés 
csődjét hirdetik: a mai napok fáitól nem látják 
az évek erdejét és a leglényegben tévednek. Mert 
ha a dolgok mélyére látnának, észrevennék: 
hogy a mai válság éppen ennek a demokrátikus 
fejlődésnek szükségszerű történelmi állomása . A 
Francia Forradalomtól megindított demokrátikus 
fejlődés ebben a válságban fogja megtalálni 
azokat az új formákat , amelyek erejével az el- 
következő új korban szélesebb és biztosítottabb 
demokráciát jelenthet. 

A gazdasági, politikai és szellemi téren a 
Francia Forradalomtól megvalósított szabadság- 
verseny mélyén az a történelmi ösztön dolgozott: 
hogy minden egyéni érték és erő felszabadul- 
hasson az új világ megépítéséhez. De meg kell 
gondolni, hogy a tizenkilencedik század csak első 
állomása ennek a demokrátikus fejlődésnek és 
így nem lehet csodálkozni, ha az első megvalósí- 
tás mámorában a szabadverseny biztosítására 
megteremtett szabadságok mellé elfelejtették e 
szabadságokat megtartó biztosítékokat is léte- 
síteni. így jött létre aztán a végzetes fejlő- 
dés: a verseny szabadsága minden téren a 

legmegemésztőbb zsarnokságra, illetőleg: a munka 
tömegeinek teljesen reménytelen szolgaságára ve- 
zetett. Gazdasági téren a kártelek, trustök és más 
üzleti gangek, politikai téren a rejtett párt- 
diktaturák, sajtóban és szellemi téren a politika 
és üzlet egyesült hatalma pusztítóbb zsarnokságot 
jelentenek az előző korok minden zsarnokságai- 
nál. És ebben a halálos fejlődésben a történelmi, 
az emberi kiválasztás a Darwintól megjelölt ter- 
mészeti kiválasztás ellenkezőjévé fejlődött. A tes- 
tükben és lelkűkben minél egészségesebb, minél 
gazdagabb életű, a szellemi értékeikkel minél 
magasabbrendü egyének helyébe a minél immo- 
rálisabb, a betegségeiket és bűneiket is törtető 
eszközökké, versenytényezőkké tevő, szellemileg 
alsórendűen állati ravaszságu egyének jutottak 
az élet uraivá. Szükséges-é állításom bizonyítására 
típusokat idézni ide a gazdasági, politikai és szel- 
lemi életből? 

Mármost: ez nem a Francia Forradalom , nem 
a demokrátikus fejlődés csődje. Ellenkezőleg: ez 
éppen fokozatos és végleges elsikkasztása annak 
az egész történelmi akaratnak , mely a Francia 
Forradalmat és a demokrátikus fejlődést megin - 

dította. Mert a Francia Forradalom folytatását, a 
demokrátikus fejlődés új szükséges állomását 
végzetes tévedés a szabadversenytől megteremtett 
kápitálista zsarnokságban látni . Hisz ez éppen 
halálos ellensége , megsemmisítője e két nagy tör- 
ténelmi mozdulásnak. A Francia Forradalom , a 
demokrátikus fejlődés folytatását , vagy legalább 
is a történelmi akaratot erre a folytatásra : ma az 
olaszországi , oroszországi s talán a törökországi 
és németországi kísérletek jelentik. 

Tudom, hogy a tájékozatlan vagy elfogult s 
a szavaktól a lényeget nem látó elme elképed erre 
az állításra. És ez az elképedés onnan van, hogy 
a szabadság, a liberálizmus és a demokrácia 
fogalmába okos ravaszsággal belopták a korlát- 
lan, minden eszközt megengedő szabadverseny 
jegyét. így lett aztán a szabadságból a zsákmány- 
emberek szabadsága a munka elítélt rabszolgái- 
val szemben. így lett a liberálizmusból egész tár- 
sadalmi osztályokat, fajokat vagy nemzeteket ki- 
zsákmányoló és elnyomó antiliberálizmus. így 
hamisították a demokrátikus fejlődést a legegye- 
temesebb szolgaságot és megkötöttséget jelentő 
antidemokráciává. 

Egy történelmi fogalmat nem elvont okos- 
kodások határoznak meg. Mi a demokrácia fel- 
adata a mai élet valóságában, adva lévén a világ- 
háború gazténye és a mai politikai, gazdasági és 
szellemi zsarnokságok minden tömeget és mun- 
kát kizsákmányoló hatalma? 

Röviden összegezve ez: megszüntetni, eltaka- 
rítani a Francia Forradalomtól megindított 
demokrátikus fejlődés útjából mindazokat az 
okokat és folyamatokat, melyek ennek a tömegek 
felszabadítására, minden munka védelmére irá- 
nyuló történelmi akaratnak meghamisításával a 
tömegek újabb, egyetemesebb szolgaságát, min- 

den munka korlátlanabb kizsákmnyolását jelentő 
zsarnokságokhoz vezettek. Tehát: 

1. A nagy Francia F orradalomban és később 
alkotott szabadságjogok mellé megalkotni e sza- 
badságok biztosítékát. 

2. A versenyt minden téren olyan keretek 
közé állítani , hogy a szabad zsákmány minden 
lehetősége megszűnjék s minden egyéni termés 
és munka teljes védelmet találjon. 

3. Az állami élet mindennapi építését, a tör- 
vényhozást, az egész történelemcsinálást olyan 
intézményekben és formákban valósítani meg, 
hogy ezek minden tényükben és mozzanatukban 
történelmi ránevelést jelentsenek a nemzet egész 
tömegének: a közösség céljainak, problémáinak 
megismerésére, megvalósításuk módozataira, az 
egyén érdekeinek és jogainak helyes meglátására, 
ez érdekek és jogok egészséges és termő bekap- 
csolódására a közösség életébe. Szóval olyan új 
államot teremteni, mely minden intézményében 
minden percben folytonható történelmi nevelés 
arra, hogy a nemzet egész tömege állammá, az 
ország egész teste parlamentté fejlődjék. 

Aki a dolgok mélyére lát, észreveheti, hogy 
minden esetleges zavaró tünetek dacára: az Olasz- 
országban és Oroszországban beállt változások 
határozott megindulást jelentenek az állam ilyen- 
szerű átalakítása irányában. Igen: ezekben az or- 
szágokban nem a Francia Forradalom csődje tel- 
jesedik meg. Ellenkezőleg: ezekben az országok- 
ban a demokráciát megindító Francia For- 
radalom eredeti történelmi akarata keresi az uta- 
kat, hogy megsemmisítve azokat az akadályokat 
és zsarnokságokat , melyeket a szabadverseny- 
ánárkia teremtett meg e történelmi akarat útjába: 
megalkossa a demokrácia új, szélesebben védő és 
termő korát, melyben már minden szabadságnak 

megépített biztosítéka is van s melyben az állam 
már a nemzet egész tömegének védő és termő gé- 
pezete. 

Igaz, hogy mindkét országban ez egyelőre a 
diktátura formájában történik, de ez nem téveszt- 
het meg olyan elmét, melynek horizontjában ott 
van az emberiség történelmi fejlődése. Hiszen 
mindkét országban lényegében a dolgozó tömegek 
érdekeinek megszervezésére törekszik a törté- 
nelmi kísérlet és úgy, hogy az megvalósításokat 
és történelmi ránevelést jelent egy elkövetkező 
intézményesen biztosított szélesebb demokráciára. 
Természetesen: az új demokrátikus állam nem 
lesz sem fasiszta, sem bolseviszta. De a maga új 
jogrendjében értékesíteni fogja e két történelmi 
laboratórium értékes kísérleti eredményeit. 

Aztán: a történelem folyamán az új jogren- 
det általában diktatúrák valósították meg. De 
a diktatúrák mindig csak átmenetiek s tör- 
ténelmi értékük annyiban van, amennyiben: 
1. olyan új erőviszonyokat tudtak teremteni a 
nemzetben, melyek az új jogrend érdekeinek tel- 
jes védelmét jelentik. 2. Az új jogrend lelki fel- 
tételeit a nemzet ösztönösen megnyilatkozó lelki 
tényezőivé tudták beidegzeni. A polgári demo- 
krácia számára ilyen új erőviszonyokat teremtő 
és történelmi beidegző diktatúrát a Francia For- 
radalom és a Napóleon uralma jelentettek. 

2 . 

Az itt elmondottak megvilágításában meg- 
láthatjuk, milyen történelmi értéke van a népkép- 
viselet mai formájának. A mai népképviseleti 
forma megvalósításánál nagy általánosságban 
véve két ellentétes tábor küzd. 1. Azok, akik a 
választói jog valamilyen megszorítását, olyan 
módozatát követelik, hogy a parlamenti kiválasz- 
tásnál döntő súlya legyen az úgynevezett művel- 

tebb elemeknek. 2. Azok, akik a választójog tel- 
jes, korlátlanul általános kiterjesztését akarják a 
titkos szavazás formájában. 

Lássuk először az első forma értékét, nem 
az elvont okoskodás mondataiban, hanem a ma- 
gyar valóságok egybeható tényei közt. Melyek 
ezek a „műveltebb elemek? 44 

Ezek: 1. A nagybirtokosok és az arisztok- 
rácia, az ipari és kereskedelmi kapitálizmus. A 
magas klérus, a magas bürokrácia. 2. A közép- 
osztály latájner elemei: az egyházak, az iskolák, 
a hivatalok alkalmazottai. A kereskedelem és 
ipar közép és kisebb tényezői és bizonyos vona- 
lon felüli alkalmazottak. A közép- és kisbirtokos- 
ig. 

A két csoport közül az első azokat jelenti, 
akik régi hagyományok, vagy az állam-üzletben 
elfoglalt új szerepük erejével kitermelik a nem- 
zet tömegeit, az egész nemzeti munkát. A nagy 
zsákmányok erősei, akikkel szemben éppen an- 
nak a parlamentnek kellene megvédenie a dol- 
gozó tömegeket, a munka jogait, amelynek létre- 
jöttében nekik van döntő szerepük. A magyar faj 
szempontjából pedig végzetes tényező az is: hogy 
e csoport elemei minden képzeletet meghaladó 
arányban idegenek: idegen agyúak, idegen szí- 
nűek, idegen zsebűek. 

A második csoportnak, az úgynevezett kö- 
zépegzisztenciáknak igen jelentékeny része al- 
kalmazott, azaz: megkötözött, befolyásolható, 

összes életérdekein át irányítható helyzetben van 
és így szavazatában egy társadalmi réteg orgá- 
nikus szabad akaratának megnyilvánulásáról szó 
sem lehet. A többi, kevésbé megkötött elemeknek 
pedig hatalmas aránya megint idegen. 

Még megdöbbentőbb az eredmény, ha meg- 
vizsgáljuk e „műveltebb elemek 44 műveltségének 

tényleges értékét a népképviselet létrehozásában. 
Az első csoport elemei, a gigászi magánérdekek 
megépítői igaz, halálos biztosan látják a céljaik- 
nak megfelelő eszközök és útak értékeit. De váj- 
jon így van ez a második csoport elemeinél, a 
középegzisztenciák nagy tömegeinél is? Vájjon 
egy tanárt az a műveltsége, hogy elsőrendű szak- 
értő az ó-zend lágy aspirátáiban, vagy a tizen- 
hatodik század magyar irodalmában érvényesült 
hatásokban: ráképesít-é arra, hogy helyesen, az 
élet legmélyebb érdekeitől megokoltan lássa a 
történelmi élet problémáit, az államépítés min- 
dennapi feladatait? És hasonló kérdést tehetünk 
fel a művelt középosztály bármely más állást be- 
töltő egyedénél. Ezer kísérletezésben tapasztal- 
tam, hogy amikor a közélet, az állam nagy kér- 
déseiről, pld. külügyi problémáinkról, a föld- 
reform formáiról, az adórendszer vagy a polgári 
per-rendszer szükséges reformjairól beszéltem 
egy egyetemi vagy másféle tanárral, egy minisz- 
teri tanácsossal vagy szolgabíróval, egy pappal 
vagy orvossal: ezek sokkal tájékozatlanabbak, 

valósággal gyermekded lelkivilágot mutattak e 
problémákkal szemben, mint a szervezett mun- 
kásság vagy igen sok esetben a szervezetlen 
parasztság elemei. Egész morális felelőségemmel 
merem végső eredményként a következő állítá- 
sokat adni: 

A választójognak a fennebbi értelemben vett 
„konzervatív", vagy „nemzeti szempontú" meg- 
szorításánál: 

1. A nemzet tömegeinek nagy kitermelői, a 
magánérdekek nagy zsákmányosai döntő súlyuk- 
kal a parlamenti kiválasztásban állandó veszélyt 
jelentenek a dolgozó nemzet egyetemére s az ál- 
lami és társadalmi élet fejlődésére. 

2. Az úgynevezett „müveit magyar közép- 
osztály “ egyrészt megkötöttségénél, másrészt an- 
nál a ténynél fogva: hogy a legkevésbé tájékozott 
a saját legmélyebb életérdekeiről, az egyetemes 
közéleti, politikai és szociális kérdések felől: ked- 
vezményezett szerepével a parlamenti kiválasz- 
tásban csak nevelheti az előbbi pontban meg- 
mutatott veszélyeket és egészségtelen állapotokat. 

3. A választójog minden ilyen megszorítása 
a hódító idegenek kizsákmányoló hatalmát jelenti 
a magyar faj munkája fölött. 

Mit ígér a másik tábor igazsága, az egyenlő 
választójognak kiterjesztése minden teljeskorú 
egyénre? Természetesen, itt sem az elvont érvelé- 
sek gyönyörűségeit vizsgáljuk, hanem: a ragado- 
zásra és leigázásra már az anyacsókban felajzott 
emberek valóságát. 

Ha ezt a választási módot becsületesen hajt- 
ják végre — és tegyük fel ezt a legjobb esetet — , 
a hatalom és pénz befolyása a választás eredmé- 
nyére igen csekély lehet. Mely tényezők határoz- 
zák meg ebben az esetben az eredményt? A kö- 
vetkezők: 

1. Az egyéni és osztályérdekek. 

2. A kor divatos politikai hangulatai. 

3. A jelölt ügyessége. 

Az első pont alá foglalt tényezők egészségesek 
és maguktól értetődők. De mely osztályoknak 
van tudatos ideológiájuk, orgánikusan helyes 
horizontjuk összes érdekeikről? Van először is a 
nemzeti munkát kitermelő érdekszövetségeknek. 
Ezek óriási arányban idegen elemek, és ha nem 
is volnának azok: az új állam éppen ezeknek a 
történelmi és szociális veszélyét akarja elhárítani 
a nemzeti munka nagy tömegei fölül. Azután van 
a szervezett munkásságnak. Ez dolgos, tanulni- 
vágvó, intelligens és igen értékes ember-réteg. De 

letagadhatatlanul — a fejlődés sajátos kényszeré- 
ből — ez az elem az egész világon uralomra tora 
zsidó nácionálizmus befolyáskörében van s így 
nem tud a magyar problémák összességére az a 
ható tényező lenni, mely értékénél fogva lehetne. 
De ez nem az ő történelmi hibája. Az úgyneve- 
zett magyar nácionálizmus rugdosta a hatalom 
minden eszközével ebbe a befolyás-körbe. És kér- 
dés: nem lesznek-é a magyar parasztság milliós 
tömegei is ugyanennek a végzetnek a zsák- 
mánya ? 

E két, aránylag csekélyszámú elem kivételé- 
vel: a nemzet többi, milliós tömegeinél, a „mü- 
velt“ középosztálynál, a falu népénél: tudatos 

osztály ideológiáról, arról, hogy az illető osztály- 
nak milyen orgánikus szerepe van és kell, hogy 
legyen a közösség életében és hogy ez a szerep 
milyen jogokat és kötelességeket szab meg szá- 
mára: szó sem lehet. Ami pedig a választást meg- 
határozó egyéni érdekelt jelenti: ez ezeknél az 

elemeknél mindig Ézsau-porció, melyért társa- 
dalmi osztálya és az egész magyarság érdekeit, 
gyermekei jövőjét adja cserébe. 

Tehát: a demokrátikus történelmi nevelés- 
ben nem részesült nemzet óriási többségű részé- 
nél az általános titkos választójog ma divatos 
formájában: a kor divatos politikai hangulatai 
és a jelölt ügyessége volnának döntő hatással a 
választás eredményére. 

Kik teremtik meg a kor divatos politikai han- 
gulatait? Az uralkodó érdekszövetségek és a köz- 
élet új éhségek szimatján elinduló szabad 
zsákmányosai. Szóval: túlnyomóan élősdi vagy 
idegen elemek. Főeszközük: a sajtó és a párt. A 
százpercentben idegen érdekű, idegen lelkű sajtó, 
melynek magyar alkalmazottai csak szomorú 
janicsárok, kik a német vagy zsidó imperializmus 

számra mozognak betűket. És a pártok? A ,,ma- 
gyar“ parlamentben vannak különböző arcú párt- 
jai a keresztény németségnek, a zsidó érdekek- 
nek, az uralkodó érdekszövetségek egyesített ér- 
dekeinek. De azoknak az új kulturális, szociális 
és gazdasági követelményeknek, melyek a ma- 
gyarság, a magyar munka milliós tömegeit új 
honfoglaláshoz juttatnák, még szószólója sincs. 

Hogy a kor divatos politikai hangulatainak 
konjunktúrás kihasználása — még ha ezeket a 
hangulatokat az élet legmélyebb szükségei termik 
is meg — milyen pusztító hatással van a magyar- 
ság politikai fejlődésére s minden sürgető problé- 
májára: mutatja az a becstelen és lelkiismeretlen 
eljárás, mellyel az irredentát a belpolitikai tör- 
tetés eszközévé tették. A népszerűség egy olyan 
olcsó és kiadós formájával állunk szemben, mely 
minden lelkiismeretlen kalandort, minden műve- 
letlenséget és tehetetlenséget a politikai élet 
Hunyadi Jánosává emelhet. Van-é olyan magyar- 
pusztító politikai rendszer, amely mellé ne lehetne 
ma nagy tömegeket megnyerni, ha ügyesen be- 
kandirozzuk a kor e mély tömegszenvedélyével? 
Kell-é példákat hoznom? 

A választás eredményét meghatározó har- 
madik tényező: a jelölt ügyessége. Jól meg kell ér- 
teni: nem a jelölt értéke, hanem a jelölt ügyes- 
sége. Magyarabbul, sőt turáni magyarul: a jelölt 
svádája és immorális képességei . Hogyan tudja 
felelőtlen szavaival maga mellé gyújtani a tömeg- 
szenvedélyeket, milyen ügyesen lelkiismeretlen 
kortesfalkával tudja felcsaholtatni a voksokat. Az 
alkohol, a hazugság, a szennyes szenvedélyek 
milyen maró levővel tudja kiönteni a voks-ürgét 
a rejtekéből: ez határozza meg, hogy kik csinál- 
nak a magyarság számára törvényt, államot, éle- 
let: történelmet. 

Milyen védelmet, milyen jövőt jelent a dol- 
gozó magyarság tömegei számára az a képvise- 
leti rendszer, melyben a képviselő, amint egyszer 
markába kaparította a mandátum sokat ígérő 
vadászjegyét: elfelejtheti minden ígéretét, csinál- 
hat, amit akar s korlátlan szabadsággal követheti 
egyéni éhségei zsákmány-útait? Nem történt-e 
meg újabban sok helyen egész Európában, hogy 
az uralkodó érdekszövetségek kormánya maga 
létesített magának üvöltve szociális paraszt, 
munkás és polgári radikális pártokat? Termé- 
szetesen nem azért, hogy ezeknek a néprétegek- 
nek, melyekhez semmi orgánikus kapcsolatuk 
nem volt, az érdekeit kiharcolják. Ellenkezőleg: 
éppen azért, hogy e rétegek jogos elkeseredéseit 
veszély nélkül lezúgathassák a maguk bő szó- 
csatornáin. És aztán: ha valami válság üt be: 
megható szó-kakasviadal után „kössenek pak- 
tumot 44 vagy „fúziónáljanak 44 , vagy legalább is 
„kibéküljenek 44 hangosan pukkanó nesze-semmi- 
fogd meg „vívmányért 44 a kitermelő érdekszövet- 
ségek kormányával. Van-e a politikai becstelen- 
ségnek, a nép-becsapásnak olyan módja, mely a 
mai Európában nem volna parlament-képes? 

És milyen politikai, milyen történelmi neve- 
lést jelent e választási forma, akár megszorított, 
akár általános formájában a nemzet dolgozó 
nagy tömegei számára? Erre a kérdésre talán a 
mai törvények keretei közt nem is lehet teljes 
választ adni. Nincs még Balzac-, Dosztojevszky-, 
vagy Zola-regény, mely visszaadta volna a mo- 
dern választási küzdelmek összes irtózatos mély- 
ségeit. De aki tudja: mennyi rágalmat, lelkiisme- 
retlen uszítást, megvesztegetést, hazugságot, al- 
koholt, csalást, felbujtást jelent egy-egy válasz- 
tási Marengo vagy Waterloo, nem fogja túlzott- 
nak venni ezt az állítást: a népképviselet mai fór - 

mája állandó szervezett demorálizációja a nemzet 
egyetemének. 

Es milyen emberi kiválasztást jelent a tör- 
ténelemcsinálás számára ez a képviseleti forma? 
Érdekes jelenség: mennyi hazafias aggódás tör- 
tént akörül, hogy ki szavaz és ki nem szavazhat. 
De sokkal kevesebb érdeklődés reszketett akörül 
a kérdés körül: kire szavaznak és kire szavazhat- 
nak. Pedig ez a döntő tény a nemzetek sorsában. 
Amíg a minden morális és szellemi érték nélkül 
a politikai hatalmak körül lézengő közéleti 
selyemfiú, a törvényerdő minden rejtelmében ki- 
tanult dú-ügyvéd, a kártyabarlangok pinkapénzé- 
től nagyobb falatokra vágyó újságíró és a tár- 
sadalmi mocsár egyéb fortéiméi történelmi té- 
nyezők lehetnek a szavazás útján: a nemzetek ke- 
nyere, sorsa, élete mindig a szabad zsákmány 
halálos végzete alatt áll. Aligha túlzott az állítás: 
a népképviselet mai formájával — kevés kivé- 
tellel — az ország morál , műveltség és képesség 
szempontjából legkevésbé értékes elemei jutnak 
az ország sorsa irányításához. 

Nincs más kivezető út: szakítva minden el- 
fogultsággal, meg kell alkotni a népképviselet oly 
formáját, mely állandó történelmi nevelést jelent 
arra, hogy a nemzet egész tömege állammá , az 
ország egész teste parlamentté legyen. 

3 . 

A következő tervezetben természetszerűen 
tartózkodom minden részletezéstől. Az ilyen egye- 
temes vonatkozású intézménynél a részletes ki- 
dolgozás csak az összes idetartozó adatok meg- 
vizsgálásának s az illetékes szakértők meghall- 
gatásának eredményén épülhet fel. És még az így 
elért eredmény is csak kísérleti formának tekint- 
hető. mely aztán a gyakorlati megvalósításban az 

észlelt tapasztalatok tanításai szerint folyton- 
folyvást tökéletesíthető, mindig azzal a törekvés- 
sel, hogy az új állam fennebb megjelölt nagy tör- 
ténelmi célját minél szélesebb és teljesebb érte- 
lemben valósítsa meg. 

Az ország új felosztásánál bizonyos számú 
választókerületre nem adminisztrációs szempon- 
tok döntenek, hanem az a törekvés: hogy a vá- 
lasztókerületek földrajzi, gazdasági, ethnikai vagy 
bármely más belső, orgánikus okból lehetőleg 
valamilyen egységet jelentsenek. A választókerü- 
let minden huszonnégyévet betöltött férfi vagy 
női tagjának mindenegyéb megkötés nélkül sza- 
vazati joga van. Minden kerület titkos szavazat 
útján választ egy 50 — 60 tagú választó parlamen- 
tet s így a vidéki parlamentek száma egyenlő a 
választókerületek számával. 

E vidéki parlamentben a mezőgazdasági, 
ipari, kereskedelmi és szellemi munkájú érdek- 
és sorsközösségek (mezőgazdasági munkásság, 
kisbirtokos, középbirtokos stb. stb.) a kerületben 
meglevő számarányuknak megfelelő képviselővel 
vesznek részt. így az 50 — 60 tagú vidéki parla- 
mentek összetételük arányszámaiban hű kifeje- 
zői lesznek a kerületek érdekviszonyainak. 

A vidéki parlamenteknek háromféle funk- 
ciója van: 

1. A maguk kebeléből három képviselőt vá- 
lasztanak az országos parlamentbe. 

2. Megvitatják a törvényjavaslatokat, mielőtt 
azok az országos parlament elé kerülnének. 

3. Mint egy szabad, a kormánytól és admi- 
nisztrációtól nem függő, de a szakminisztériumok- 
kal és megyei hatóságokkal meghatározandó vi- 
szonyban levő legfelső testület: vigyázná és szor- 
galmazná a kerület egészségi, kulturális, gazda- 
sági, szociális stb. érdekeinek kielégítését. 

Az országos parlament három-három kép- 
viselőjét a vidéki parlamentek tagjai a maguk ke- 
beléből titkos szavazattal választják. Az igy meg- 
választott országos képviselő parlamenti műkö- 
dése követi a vidéki parlamentjétől kapott utasí- 
tásokat. Ha ezektől eltér, a vidéki parlament 
megfoszthatja mandátumától és újat választhat 
helyébe. 

A vidéki parlamentek abban az esetben is 
megfoszthatnák mandátumuktól képviselőiket, ha 
azok nem teljesitik lelkiismeretesen képviselői hi- 
vatásukat. A mandátumuktól megfosztott képvi- 
selők megszűnnek a vidéki parlament tagjai is 
lenni. 

Az országos képviselők képviselőségük alatt 
sem az állammnál, sem bármily gazdasági válla- 
latnál semmiféle hivatalt, megbízatást vagy tisz- 
teletbeli állást nem vállalhatnak. Ügyvéd és pap 
az országos parlament tagja nem lehet. 

Külön törvény állapítja meg a kormány tag- 
jainak vagyoni és büntetőjogi felelősségét hata- 
lomgyakorlási tényeiért. 

Minden törvényjavaslat az országos parla- 
menti tárgyalás előtt megküldendő a vidéki par- 
lamenteknek és ezek megvitatás után köveseik- 
nek utasítást adnak, hogyan viselkedjenek az új 
javaslattal szemben. 

Külön törvény szabályozza, hogy a vidéki 
parlamenteknek milyen felügyeleti, kezdeménye- 
zési szerepe van a kerületek belső ügyeiben. 

A vidéki parlamentek évenként szeptember- 
től júniusig minden hónapban kötelesek ülést tar- 
tani. E havi ülések tartamát a szükségek szerint 
a vidéki parlament többsége határozza meg. 

Az országos parlamentnek négyszáznál keve- 
sebb tagja nem lehet. A kisebb szám rendkívüli 
veszélyekkel jár. Egy kisszámú parlamentben 

bármely idegen hatalom vagy érdekszövetség 
könnyen végzetes befolyásra tehet szert. 

Áz országos parlament nagy része a vidéki 
parlamentek képviselői. De egy bizonyos szám 
— 60 — 80 — az ország közismert szellemi és 
szaktekintélyeiből választandó. Ezeket a szellemi 
kiválóságokat országos listából szintén a vidéki 
parlamentek választják. Ebben az esetben minden 
vidéki parlament szavazata egy szavazatnak 
számit. 

A törvényhozás második kamarájának for- 
máját az a szellem fogja megteremteni, mely ezt 
az új, erős nép-parlamentet megalkotja. Ez az új 
demokrátikus felső kamara bizonyára nem fog 
ismerni sem örökös, sem kinevezett, sem bármi- 
féle ranggal vagy állással hivatalosan járó tag- 
ságot. 

Tudom, e tervezetre az lehet az első kritika, 
hogy vannak hasonlóságai több más történelmi 
kísérlettel . Ezt a kritikát dicséretnek veszem. 
Mert mikor egy roppant élő történelmi orgániz- 
mus működésének akarunk új megnyilatkozási 
rendszert teremteni: mindent csak a saját egyéni 
ujjúnkból szopni, csupán azért, hogy nagyon 
újak és eredetiek legyünk: komikus és bűnös 

dolog. 

Lesznek, akik ,, nemzeti bolsevizmusnak“ 
fogják keresztelni e tervet, ezek az élet kitaga- 
dottjai, akiktől a gondolkodás adománya meg- 
tagadtatott a siralomnak e kies völgyében. Hiszen 
még ha teljes lemásolásban is vennénk át bizo- 
nyos formákat a bolsevizmusnak nevezett törté- 
nelmi kísérletből: ez még megközelítőleg sem je- 
lentene bolsevizmust. Mennyi formát vett át a 
kereszténység, az Egyház a gyűlölt és elátkozott 
pogányságtól és csordultig tudta tölteni a maga 

szellemével! De különben is: itt igazán nem ez az 
eset áll fenn. 

E tervezetnek nagy előnye, hogy úgy védené 
meg a közösség érdekeit, hogy nem nyomná el 
az egyéni kezdeményezést. Úgy engedné érvénye- 
sülni a szakértelmet, hogy a közös munkálkodás- 
ban mindenki láthatná az élet összes tényezőinek 
egymásra hatását s igy az egyoldalúságok, elkor- 
látolt látások végzetes hatását megakadályozná 
az ország összes problémáinak egységbelátása. 
Aztán: fokozatosan mind teljesebben lehetetlenné 
tenné a szabadzsákmányosok, a lézengő ritterek 
érvényesülését a közéletben. És végül és legfőké- 
pen: az ország egész történelmi élete, egész élete, 
minden intézménye és megnyilvánulása mind szé- 
lesebb és teljesebb értelemben volna a nemzet 
összes szükségeinek, az ország minden adottsá- 
gának megfelelő egyetemes nemzeti akarat meg- 
nyilvánulása. Még pedig úgy, hogy a közélet min- 
den mozzanatában, az államépités minden percé- 
ben: állandó történelmi nevelést jelentene a nem- 
zet minden egyes tagjának. 

Azt hiszem, hogy e terv vezető gondolatának 
megvalósitásával a legkevesebb megrázkódtatás- 
sal és áldozattal jutnánk el ahhoz az U j Államhoz , 
melyet most különböző országokban tragikus, vé- 
res, vagy az egyént túlságosan elnyomó vajúdá- 
sokkal keres a népek megújhodási ösztöne. 

A következő rész a márciusi számban . 


A KIS NEMZETEK SORSA. 


Körülbelül egy évvel ezelőtt, a lapok szándé- 
kos kidomboritással hozták Mussolini egyik be- 
szédének egy mondatát: 

— A kis nemzeteknek nincs értelmük, rövid 
időn belül el fognak tűnni, felszívódnak a nagy 
imperiumokba. — * Lehet, hogy az olasz életerő 
nagyszerű megszervezője nem is mondta ezt a 
mondatot, vagy nem igy mondta. De ha ez a mon- 
dat tényleg pontos visszaadása is az ő gondolatá- 
nak: ez nem jelent semmit. Egy erejére ébredt 
nagy nemzet hatalmas kifejezőjének lirája, 
semmi más. 

Különben ez a mondat nekünk — sokkal 
kevésbé jelentős és mégkevésbé tiszta szájakból 
jőve — rég ismerős. Ismerős az a jelenség, hogy 
részeg mulatók, mikor már nem tudnák több ételt 
és italt gyúrni magukba, szétdobálják, földre ti- 
porják a drága lakoma örömeit, falhoz csapkod- 
ják a telt butéliákat. mintha állattá baromult tes- 
tük vak bosszúja tobzódnék az életadó javak 
ellen. Idegen parazitáink, hogy telezabálták ma- 
gukat a magyar vérből, magyar gondolatból, ma- 
gyar verejtékből: évtizedek óta ismételgetik, hogy 
a magyar kis nemzet, nem alkothat semmi na- 
gyot, nem várhalnak rá megnövesztő napok a tör- 
ténelemben, előbb-utóbb el kell pusztulnia. 

Csakhogy ezeknél ezek a bölcsen megismételt 
mondatok nem a meggajdult szervezet esztelen 
hadonázásai. Okos, ügyes és kiszámitottan ravasz 
szuggesztió eszközei náluk e mondatok. Finom, 
sunyi kis kések e mondatok, hogy elvágják a 

magyar erő minden feszitő inát, a magyar izom 
minden hatalmi csomóját. Ügyesen szétlopott 
ópium-adagok ezek a mondatok, hogy lemáko- 
nyozzák a magyar organizmus ébredő életakara- 
tát és öntudatát. Mert gyalázatos hálátlansággal 
az iránt a faj iránt, melytől piszkos kis senkisé- 
gük mindent kapott: némelyek a német keselyű 
számára akarják hullára készíteni a magyar ada- 
kozót. Mások pedig minden kultúrát és szépséget 
megemésztő üzleti imperálizmusuk számára akar- 
nak könnyű zabálást biztosítani e mondatokkal. 

Egészen más lesz az a felelet, melyet a törté- 
nelem ad erre a problémára. Az ó-kor két nagy 
kulturális impériuma: a görög és a római, két 
igen kis nemzet álmának a megvalósítása volt. 
De aránylag kicsiny nemzetek vagy fajok terem- 
tették meg a modern kor két nagy vezető államát 
is: Angol- és Franciaországot. Mármost: ha a 
nyerserő világában, mikor tényleg többet jelen- 
tett az ölő karok és tipró lábak száma: kis számú 
egységek pszihikai tényezők segítségével mégis 
naggyá tudták verekedni magukat: ma, amikor a 
küzdelmet mégis intellektuális, a kulturális erők 
döntik el. minden jövő, még az élet is el volna 
zárva a nagy lelki adottságú kis nemzetektől? 

Elfogulatlan s az élet és az emberi termés 
mély csodáit ismerő emberben csak egy felelet 
lehet erre a kérdésre: És ez a felelet teljes bizta- 
tás a kis nemzetek részére. Egész bizonyos ugyan- 
is: hogy a megmaradás és előbbre jutás a nemze- 
tek és fajok versenyében mindenekelőtt a fajok 
lelki képességeitől függ. A szám egészen másod- 
rendű tényező ebben a versenyben. 

És ez a probléma, most már mint a magyar- 
ság sajátos külön problémája: itt kapcsolódik 

be az aktuális külpolitikai kérdésekbe. Melyik az 
a külpolitikai öntudat és az a külpolitikai maga- 


viselet, mely a magyarság életére, fejlődésére a 
legtöbb biztonságot jelent? 

Fájdalom, ha ennek a kérdésnek teljes hori- 
zontjával vizsgáljuk meg a magyar hazafisági ki- 
rakatokat, nagyon szomorú benyomásokat ka- 
punk. A legolcsóbb és a legközönségesebb tipus 
itt a dióhéj — Boulangerek, a karikalura-Mussoli- 
nik és a Rokámbollá tepertüsödött Napóleonok 
figurái. Akik vad acsargásu mondatok tomahawk- 
jait rázzák a szomszéd nemzetek felé s akik ama 
bizonyos hidnál még ma is öt honvéddel veretnek 
szét ötezer muszkát. Egy közös szép tulajdonsá- 
got el kell ismerni bennük: egyáltalán nem fös- 
vények, de még csak nem is takarékosak — ha a 
magyar vérről van szó. 

Önmagukban ezek elég ártatlan és meglehe- 
tősen komikus figurák volnának. De végeredmény- 
ben még sem szabad könnyelműen venni őket. 
Először: mert ezeknek lármája rémiti kifelé mu- 
mussá Magyarországot és ezzel számunkra igen 
hátrányos hangulatot teremt a nemzetközi 
érintkezésekben. Másodszor: mert benn az or- 

szágban olyan levegőt teremthetnek, mely a ma- 
gyarság egy részében, különösen az ifjúságban 
beteg és veszélyes fejlődés csiráit hívhatja elő. 

Tudjuk, hogy ezek közt az alakok közt szép 
számmal vannak a német érdek ügynökei, akik a 
német uszitás számára akarják izolálni a magyar- 
ságot minden más nemzettel szemben. És sok 
a politikai kalandor, aki az irredenta könnyű tő- 
kéjéből akar kamatokat huzni magának. De ma- 
gunk előtt sem szabad elhazudnunk, hogy a ma- 
gyarság kebelében még mindig elég jelentékeny 
elem kapható a hazafiság ez olcsó formájára. 

Ennek a temperamentum bizonyos adottsága 
mellett sokkal nagyobb oka: hogy nincs magyar 
külpolitikai közvélemény , hogy a magyarságnak 


semmi külpolitikai öntudata nincs. És ez termé- 
szetes is. Csak azok a szerveink fejlődnek, melyek- 
nek az élet valami munkát ad. Irtózatos pro- 
miscuitásunkban a habsburgi Ausztriával annyira 
ki voltunk taszitva minden külpolitikából, hogy 
még vezető politikusainknak sem volt feje kül- 
politikai gondolatokra. Hogyan fejlődhetett volna 
hát ilyen öntudat a magyarság nagy tömegeiben? 

így történhetett meg aztán, hogy mikor 
Ausztria dinasztiájával, diplomáciájával legurult a 
nyakunkról, mi, mint a lefejezett béka lábai, még 
mindig a régi test parancsait rángjuk. Kardcsör- 
tetőink nagy része még mindig, minden fenntar- 
tás és más irányú biztosítások nélkül, az egész 
magyar sorsot a brutális német étvágy erőire 
bízza. Pedig annak, akiben a magyar életösztön 
leghalványabb erői megvannak, mint a magyar 
fennmaradás megdönthetetlen áksziomáját kell 
látnia: hogy nekünk legelsősorban Németország- 
gal szemben kell a védekezés hatalmas rendszerét 
kiépítenünk , politikailag , katonailag, gazdasági- 
lag ; kulturálisan ; mindenképen. És hogy Német- 
ország, mint sorsunkat kezében tartó szövetséges 
nagyobb veszély ránk, mint sorsunk ellen törő 
ellenség. 

így történhetett meg az is, hogy fel nem is- 
merve a markunkba hullott önállóság nagy törté- 
nelmi értékeit, nem tudtunk egy olyan belső és 
külső politikai rendszert építeni rá, mely ez érté- 
keket a magyarság állandó erőforrásaivá szervezte 
volna. Ehelyett, tényleg a lenyakazott béke sza- 
moruan komikus rángásával, bódultán kerestük, 
hogy milyen más betegséggel pótoljuk azt a vér- 
bajt, melytől akaratunk és érdemünk nélkül meg 
szabadultunk. Erre aztán egy minden homéroszi 
röhögést felszabadító legtipikusabb példát egy 
lap adott, mely vezércikkében vizsgálta egy új 

egyesülés lehetőségét a mai Ausztriával. És a kö- 
vetkező gyönyörű gondolatmenetet szülte a ma- 
gyar közvélemény markába. Igaz, hogy a régi 
közösségünkből Ausztriával sok kár. sok szenve- 
dés hárult ránk. Ámde akkor Ausztria kifelé is, 
befelé is egy ezer és ezer erőforrással rendelkező 
izmos nagyhatalom volt. De most olyan vérsze- 
gény, olyan kicsiny, olyan nyomorult, olyan 
életre képtelen, úgy nem ijeszt senkit, úgy nem 
kell senkinek. Konklúzió: tehát egyesülhetünk 

ezzel a halálra szánt beteg hulladékkal. 

De külpolitikai öntudatunk hiányát talán 
mégis legkeresztmetszetesebben az a magaviselet 
mutat ja , melyet sajtónk és úgynevezett közvéle- 
ményünk grimászol a Népszövetség és minden 
oiyan mozgalom felé , melyek Európa egységét 
célozzák , vagy amelyek pláne utat akarnak egyen- 
getni az Európai Egyesült Államok — fájdalom 
— még igen távolban ködlö lehetősége felé. 

Tudom, hogy a mai Népszövetség ellen millió 
kritikát lehet mondani igen domború igazsággal. 
Tudom, hogy a mai Népszövetség még inkább 
csak a győző hatalmak szervezett akarata. Tudom, 
hogy nekünk, magyaroknak, több Ízben volt al- 
kalmunk joggal panaszkodni ez ellen a Népszö- 
vetség ellen és valószínűleg: ilyen alkalmak még 
lesznek a jövőben. És mégis, egész életem felelős- 
ségét, minden eddigi munkásságom értelmét és 
értékét lekötve áilitom: a magyarság fennmara- 
dásának legfőbb biztosítéka a Népszövetség gon- 
dolatában és az Európa egységét célzó törekvé- 
sekben van. És az öngyilkosságnak leggazabb és 
leghülyébb módja az. ha mi uszítunk é Népszó-* 
vétség és e mozgalmak gondolata ellen. 

Mert egészen máskép mutatódik meg e Nép- 
szövetség értelme, ha azt nem a hazafiassági ki- 
rakatok népgyüléses pózából nézzük. Igaz: hogy 

ott még a győzők akarata és érdekei döntők. És 
ez eleinte nem is lehet máskép. És igaz az is - — 
amit a legtöbb váddal és gúnnyal hánytorgatnak 
ellene — hogy a legtpbb vitás kérdésben, a külön- 
böző nemzetek érdekösszeül közésében kitér a 
döntés elől, halasztgat s megelégszik a felek rá- 
beszélésével. De éppen ebben a mostani negativ- 
ságában, ebben a mai látszatos semmirevalóságá - 
bán van a bölcsessége és jövő fejlődésének bizto- 
sítéka. Meg kell gondolni, hogy egy olyan nem- 
zetközi intézményről van szó, melyet a világ lel- 
kében még nem erősítenek mintegy mechanikussá 
lett lelki folyamatok s melynek anyagi ereje nin- 
csen parancsai végrehajtására. Ha megelőzve a 
fejlődés természetes menetét, már most vállalná 
a döntő biró szerepét minden ügyben: elkerülhe- 
tetlenül szétrobbanna az ellentétes érdekek har- 
cában s azt a végzetes szuggesztiót vinné az em- 
berek leikébe , hogy örökre lehetetlen a nemzetek 
közt a jogot és a méltányosságot tenni az ellen- 
tétek elintéző jévé. Ez a ludat pedig kiszolgáltatná 
az egész emberiséget a nagyobb erők anarchiájá- 
nak. Végtelen óvatossággal, sok lemondással, sok 
látszólagos csőddel, sok megalkuvással kell ha- 
ladni azon az utón, melyen egy minden nemzet 
és minden erő fölött álló kötelező erejű egyetemes 
jogi itélőszéket akarunk az emberi termés végle- 
ges biztosítékává emelni. így fognak lassanként 
a Népszövetségben résztvevő összes morális erők 
egészséges egyensúlyba jönni, igy lesz határoza- 
tainak mind több kötelező ereje, igy lesz mind 
ellenállhatatlanabb szuggesztiója a lelkekben s igy 
kényszerül majd minden hatalom kereteibe szer- 
vezkedni, mig végre dönthetlen erejű egyetemes 
törvényű hatalom lesz. Hiszen ha nem a jóhi- 
szemű tömegek bódítására kovácsolunk szavakat, 
meg kel! vallanunk, hogy igy is. a mai még kéz- 

detleges és tökéletlen formájában: nagy haladást 
jelent a nemzetek érintkezésének jogszerűségé- 
ben. Maga az a tény. hogy a győztes hatalmak 
sem hivatkozhatnak a nyerserőre, hanem kény- 
szerülnek a jog és méltányosság formuláiba öl- 
tözni: mindenki előtt, aki ismeri a jogi intézmé- 
nyek történelmi fejlődését, nagy haladás. Az ilyen 
kényszerrel kikerülhetetlenül velejár, hogy az 
illető hatalmak tényleg áldoznak is valamit a jog- 
nak és a méltányosságnak. E minden oldalról 
hozott folytonos áldozatok mintegy észrevétlenül 
fejlesztik aztán a Népszövetséget azzá az egyete- 
mesen kötelező erejű jogi intézménnyé, mely 
minden nemzetnek legfőbb életbiztositéka lehet. 
Hiszen a Népszövetség eddigi tényeiben is lehe- 
tetlen fel nem fedezni egy ilyen fejlődés csiráit. 
Azzal, hogy az egész világ gazdasági bajait közös 
vizsgálat alá veszi, azokra közös orvoslást keres, 
hogy a nemzetek érdekösszeütközéseiben a mél- 
tányos közös megegyezést vagy a pártatlan biró- 
ság jogi döntéseit segíti elő: nagy haladást jelent 
egy igazságosabb világlelkiismeret kialakulására. 

Földet el lehet veszteni. Földet vissza lehet 
nyerni. De nyelvet és vért csak egyszer veszítünk 
el és sohatöbbé nem nyerjük vissza. A magyarság 
nyelvében és vérében van. Minden ajak , melyről 
lepusztul a magyar szó, minden kiöntött csepp 
magyar vér: feltámadás nélküli halált jelent a 
magyarságnak. Megszervezve a magyarság min- 
den erejét minden eshetőségre: mégis lehetőleg 
olyan utakon keressük jövőnk biztosítékait, me- 
lyeken nem némul el a magyarul beszélő ajak és 
nem kér magyar vért a halál. A kis nemzetek, a 
csekély számú fajok fejlődésének, fennmaradá- 
sának egyetlen igazi biztosítéka egy ilyen világ- 
jogrend megalakulása és egy azt érvényesítő, egye- 
temesen kötelező jogi intézmény megteremtése és 

megteremtése az európai egységnek, melynek ke- 
belében minden faj békésen építheti a maga való- 
ságát s ahol az erőset és a nagy számút éppen 
azok a törvények és megdönthetetlen morális erők 
kötik és határolják, mint a kicsinyt és a kis szá- 
mút. Ahol a nemzetek versenye teljesen szelle- 
mivé nemesedik. 

A magyarság tehát akkor épiti jövője útjait: 
ha mi magyarok — és tényleg saját fajtánk tag- 
jaival — megyünk be a legnagyobb erővel minden 
ilyen célú mozgalomba, ha mi igyekezünk minden 
ilyen irányú akarat élére állani. Genfben, Páriá- 
ban, a világvélemény nagy központjaiban nekünk 
kellene hatalmas propagandát és sajtóharcot indí- 
tanunk e gondolatok érdekében. Aki nem igyek- 
szik irányítani: azt irányitják, annak sorsa a má- 
sok kezében van. És Közép- és Keleteurópa kisebb 
államaiban nekünk kellene megkezdenünk egy 
egészségesebb fejlődést jelentő hatalmas propa- 
gandát. 

Ha az életnek induló fiatal magyar pályája 
küszöbén habozva áll meg és ezeket a kérdéseket 
teszi fel magának: — Érdemes-é, hogy én életem 
minden gazdagságát, minden erejét és szeretetét 
beleépitsem egy kis nép, egy aránylag csekély 
számú faj életébe? Nem fogom-é magamat ho- 
mokba vetni, nincs-é ez a kis faj szükségszerűen, 
éppen kicsinységéért halálra Ítélve? — Én ezt 
felelem neki: 

Fiatalember, a magyar faj gazdag jövő le- 
hetőségeit a józan ész elemi látása, a logika vitat- 
hatatlan kétszer-kettője s a történelem minden 
mutatása garantálja . Ide jött egy csekélyszámu 
faj rokontalan arccal, rokontalan nyelvvel, rokon- 
talan lélekkel az ellenséges és idegen Európába. 
Ezer esztendőn át a történelmi szerencsétlenség 
minden eshetősége nyakába szakadt . Minden, 

ami más nép számára életet, fejlődést, szervezett- 
séget jelentett: vallás-egyház, királyság, hadsereg, 
ipar; kereskedelem; városodás, központositás etc: 
számára megemésztő akarat, lelket-öiő tervszerű 
szándék, szétzüllesztő rosszakarat volt. Millió baj, 
millió ellenséges indulat közt mindig egyedül, 
mindig magára hagyatva. És ez a faj, a népek 
legtarkább zagyvatagában: mégis be tudta veti- 
teni arcát a történelembe, mégis sajátos kultúrát 
s az emberi szépség különös: az ő lelkét mondó 
katédrálisait tudta megteremni. Átfonva életének 
hajszálgyökereiig a német polip éhes karjaitól: 
mégis olyan arcú szépségeket teremtett, melyek 
Európában legtávolabb állanak a német kultúra 
arcától. És a népművészetekben, a lirában és a 
regényben Európa legelső népei közt áll, messze 
fölötte a hóditó német kolosszusnak. De nagy ér- 
tékeket tudott adni a festészet, a zene, az ipar és 
a tudományok terén is. És széttépve és nyomor- 
ban és irigy férgekkel minden gyökerénél: mégis 
van, mégis terem, mégis hervadhatatlan csodás 
virágokat hajt. Pedig ezer éven át nem volt faji 
öntudata, nem fejlődhetett egy nagy termő szoli- 
daritást teremtő akarata. Ha ezt az öntudatot, ezt 
az akaratot sikerül most beléje igézni: az élet 

minden lehetősége előtte áll. Fiatalember, egy 
olyan tőke mellett, melyet Koppány, Dózsa 
György, Balassa, Pázmány, Szenczi Molnár, Apá- 
cai Csery, Katona István, Bólyay, Körösi Csorna, 
Széchenyi, Katona József, Kazinczy, Vörösmarty, 
Arany, Petőfi', Tompa, Eötvös, Kemény, Jókai, 
Mikszáth, Madách, Ady és mások és a 
magyar népköltészet és népművészetek jelente- 
nek: nem lehet kétségbe esni: Fiatalember, ma a 
legheroikusabb, a leggazdagabb akaratú és hitű, 
a legszélesebben emberi formája az életnek: ma- 
gyarnak lenni. 

Marseille. 1928. november 8. 


MAI JEGYZETEK. 


1. Bánk Bán-plágium. A pesti nyomtatások- 
ban itt is, ott is felütötte fejét egy uj irodalmi 
szenzáció. Hol ügyes félénkséggel: A Bánk Bán- 
plágium? — Hol diadalmas felvisitással: A Bánk 
Bán-plágium! És megvan a nagy felfedezés: Ka- 
tona drámájának kb. 250 sorát egy kis osztrák 
irócskától vette át, igy pld. Tiborc beszédeit. 

Az egyik „irodalmi 4 * folyóirat nagyképűen, 
de látható zavarral, a kor szokásaival mentegeti 
Katonát. De legtöbb irásocskából kiröhög a győ- 
zelmes káröröm Hihi! a Bánk Bán plágium. Ka- 
tona lopott! Ez a magyarság nagy irodalmi dicső- 
sége. 

A gonoszságot, a rosszindulatot megértem: 
emberek fiai az emberek. És az is csak természe- 
tes, hogy azok, akik rajtunk hiztak fel, az öntudat 
utolsó szikráját is szeretnék eltaposni bennünk. 
De a tudatlanság és butaság egy bizonyos határon 
túl mégis ámulatba tud ejteni. 

Ha a Bánk Bánnak nem egy tized, hanem 
nyolctized részét irta volna át Katona apró német 
Íróktól: a Bánk Bán akkor is az európai dráma- 
irodalom egyik leghatalmasabb dómja volt és 
a magyarság egy örökül gigántikus művészi kife- 
jezője. És ha a Notre-Dame minden tégláját úgy 
lopkodták össze éjszakánként: ez a nagyszerű 

kőbe dermedése az emberi szárnyalásnak mégis 
múlhatatlan gyönyörűsége és vigasztalása marad 
a sárban ténfergő embereknek. Mert ez a fontos 
a Bánk Bánnál: az egész, a roppant boltozat , az 
egész faj tragédiáját örökbe mondó mérhetetlen 

szimbólum . Az aztán igazán nem fontos, még 
csak nem is nagyon érdekes, hogy ehhez a leiké- 
ből és fajából feltömörlő épülethez Katona honnan 
vette a téglákat és a kulimászt. 

És micsoda vastag és szemérmetlen irodalmi 
müveletlenség kell ehhez a mohó meghökkenés- 
hez. A Corneille Cidje, a Moliére darabjai nagy 
részben ilyen „plágiumokkal 44 lettek a francia 
irodalom és az emberiség közkincsei. A Boccaccio, 
a Rabelais müveinek kilenctized részét fel lehet 
filologizálni vagy harminc nép megelőző müvei- 
ben. Goethe plágizálta a Faust-mondát. Az öreg 
Dárdarázó Vili (Shakespeare) minden müve tele 
van ilyen plágiummal. Lafontaine valósággal plá- 
gium-akkumulátor. Moliére már rég elintézte eze- 
ket a felfedezéseket: — le prends mon bien ou 
je le trouve. 

És kik ezek az elgurult meghökkenők? Azok, 
akiknek irodalom, sőt világirodalom a Molnár 
Ferenc betü-lokálja, akik a szegény butorozatlan 
Földi Mihályt Madách-hoz hasonlitgatják (fényes 
nappal!), akiknek „kulturtáplálék 44 a pesti sajtó 
masszőrjeinek „riport 44 és másféle regénye. De itt 
magyar szellemi kincsről van szó! Szétrágni, meg- 
piszkólni, kivitriolozni a lelkekben minden ma- 
gyar szépséget és értéket mohó hóditásuk elől: ez 
a ma megzenésített „ nemzeti egységé főhangja. 
És mi revideálunk! Revideálunk! Óh vitéz, oh 
jákfai, oh Gömbös, oh Gyula, oh altábornagy, oh 
pápai gróf, oh nemzetvezér! 

2. A magyar vigasztalás könyve. Dr. Varga 
Zsigmond. a debreceni ref. főiskola könyvtár- 
igazgatója szives figyelemmel két gyönyörű kötetet 
juttatott kezemhez. A mű cime: A debreceni re- 
formátus Főiskola nagykönyvtára Írásban és kép- 
ben. A nagy tudással, türelemmel és kiváló eszté- 
tikai ízléssel összeállított mű egyik legszebb feje- 

zete a magyar kuliura történetének. A második, 
illusztrált részben a tudós igazgató két munka- 
társa: G. Szabó Kálmán és Kozmán Leó igazán 
művészi munkát nyújtottak. A nyomdai kivitel is 
elsőrangúan szép munka. Ez a két kötet Nyugat- 
európa bármely kultúrájának is becsületére válna. 

És ez a mű egy gondolatot adott belém. Csak 
kritizáljunk, csak ostorozzunk tovább, mert kri- 
tika nélkül nincs egészség és az ostor az élet felé 
hajtja a vért. De nem jó volna-é ezzel párhuza- 
mosan megmutatni mindazt az értéket, amit Ma- 
gyarországon a magyar szellem, a magyar tudás, 
a magyar akarat alkotott? Nem jó volna-é egy 
Magyar Vigasztalás Könyvébe összegyűjteni az 
európai magyar életakarat minden nagy monu- 
mentumát? Nem volna-é érdemes az alárágott, 
agyoncsalt, elbátortalanított fajba megépíteni egy 
uj öntudatot, mely egy uj élet épitő ereje lehetne? 

3. Kérés Juszticia nénihez. Sötét „bün- 
ügyem“ december 13-iki debreceni tárgyalására 
nem kaptam idézést, sem semmi hivatalos értesí- 
tést, hogy lesz tárgyalás és mikor lesz, sem semmi 
választ az előző tárgyalásra küldött beadványom- 
ra. Hallottam, az a jogszokás, hogy ha valakire 
kimondják az elővezetést, annak nem küldenek 
sem idézést, sem semmi értesítést a következő 
tárgyalásról. Szelíd polgári alázattal kell meg- 
mondanom, hogy én ezt a szokást barbárnak, 
embertelennek, müveit államhoz nem illőnek ta- 
lálom. Igaz, hogy a lapok közölték a tárgyalás 
idejét. De hátha nem közölték volna? És hátha én 
nem olvasok lapokat? Aztán: a lapokban ez az 
adat kilencvenkilenc hazugsággal gárnirozva je- 
lent meg. Nem joggal hihettem volna, hogy ez a 
századik adat is hazugság? 

Tegyük fel, hogy a tárgyalás előtt elutazom 
— teljes joggal — ^ valahová. Ekkor, akár történik 

elővezetési kísérlet, akár nem, mint a jelen eset- 
ben: megint szétvartyoghatják az országban a 
betümocsarak varangyai, hogy meg akartam 
szökni a tárgyalás élői. És hiában: a bíróságot 
sem hangolná a vádlott javára egy ilyen véletlen, 
mely éppen nem a vádlott hibájából történt. Most 
csak azt a forró kérést küldöm Debrecen felé, 
hogy a törvényszéki tárgyalásra kapjam meg 
egész emberi értelmében idején az idézést. 

4. Kálvinista dolog. Dr. Révész Imre, a deb- 
receni Egyetem professzora, a Református Életben 
komoly, nemeshangu. mélyre kereső tanulmány l 
irt a magyar kálvinizmus problémáiról Debrecen- 
ben tartott előadásomról. Nem tudom elszinlelni: 
végtelenül jólesik, hogy végre akadnak olyanok a 
magyar reformálusság vezérférfiai közt, akik 
ilyen szívvel hallgatnak mondásaimra és ilyen 
hangon felelnek rá. Révész Imre tanulmánya vé- 
gén más eredményekhez jut. mint én. De amint 
lesz időm rá, meg fogom mutatni, hogy az az 
ellentét, melyet felfogásaink közt talál: látszóla- 
gos ellentét s az általa személyesen nem hallott elő- 
adás bizonyos részeinek félreértéséből támadt. De 
annyit már itt megmondhatok: én tartanám a 
legveszélyesebb hibának, ha a ref. Egyház hívei 
mint „reformátusok" csoportosulnának bármily 
politikai akcióra. Mindenesetre: csak haszon leh^t 
abból, ha a református magyarság problémáiról 
ilyen hangú vita folyik. 

5. A halott karácsongi ajándéka. Egy kis 
barátnőm szives volt idekölcsönözni Tóth Árpád 
most megjelent összes költeményeit. Legkésőbb 
az áprilisi Füzetben nagyobb tanulmányt irok 
róla. De már most: az örömmegosztás mohó siet- 
ségével kérem a magyar szépségek minden hívő- 
jét: olvassák ezt a nagyszerű költőt, aki Ady után 
a huszadik század legnagyobb magyar költője. 

Micsoda nehéz-ború nyelv, milyen örökbe rögzítő 
formák, milyen sajátos külön dallama az emberi 
bánatnak! Egész bizonyos: az ifjúsági bajtársi 

egyesületeknek már minden tagja megvette az 
európai magyarságnak ezt a gyönyörű életigazo- 
lását és összejöveteleiken az ő mély zengésű versei 
bontogatják az uj magyar jövő felé indulók szár- 
nyait. 

6. Sajtóhiba: A múlt Füzet 40-ik oldalán a 
Németség Útja c. tanulmányomban a nyomda 
rögtönzött Bábele helyett ez olvasandó: Sajtó és 
egyes bölcs törtetők félszegen botorkálják azokat 
a véleményeket, melyeket a nagyszerűen meg 
szervezett németség ügyes sáfárai tervszerűen szét- 
patkánymérgeztek. A ,, magyar* 4 ifjúság, betokolva 
a német sipka Ízléstelen fertelmébe, okos sváb 
tanárainak lelki hóna alatt sör, bor és málnaszörp 
párbajokat ví és elrángja a bursensaftok egyéb 
baromi hülyeségeit. 

